text:
AMSTERDAM – Bon mirá Fernando Halman (35) lo a studia lei. “Ta mi mama tabata ke. Pero mi di: mi mester duna oido na mi muzik.” Entretantu e Amsterdammer arubano bibá na Amsterdam a bira e representante di muzik urban i e tin un show di radio meinta na e emisora di radio FunX. Ademas e ta produktor i aktor di bos.
Kua di e papelnan ei e ta hunga mas mihó? Halman: “Bon pregunta. Mi ta toka muzik i ta for di muzik tur kos a sali.” Halamn tabata toka muzik ora el a duna su nòmber pa partisipá na e programa di televishon Hey DJ (2004) El a yega final i a resultá na FunX.
Dia di trabou
Den siman e ta lanta tres or di mardugá. “Kuartu pa kuater mi ta den trein pa bai Rotterdam. Laptop den skochi, mi ta desayuná tambe den trein. Kuartu pasá di sinku mi ta den studio, di 7 pa 10 mi ta hasi e show. Tin bia mi tin talento lokal manera Ronnie Flex, pero mi ta papia ku polítiko tambe. Por ehèmpel mi a yega di tin promé minister Mike Eman den show.”
Roots
Halman a lanta den Amsterdam-Oost. “Mi a nase aki ma tur dos mi mayornan ta bini di Aruba i regularmente mi ta bai bèk bai bishitá mi ruman muhénan. Tur dia mi ta sinti mi rubiano, mi ta kere esei ta e sous èkstra ku mi ta bini kuné. Mi a pensa pa tene un Dia di Aruba na radio pasobra mi tabata haña ku e oyente mester siña konosé mi roots.
Urban
Entretantu Halman tin mas ku dies aña ku ta e ta e kara di urban – komo dj i produktor. Halman: “Semper mi ta aktivo ta deskubrí talento nobo. Mi ta tene mi oreanan habrí i mi ta pone atenshon na e kalidat na lugá di e momento ku un hende tin éksito. Mi ta spera di duna hende un plataforma ku mi orea. Ta asina tambe mi a inventá NandoLeaks, un item chikí den e show di un minüt i mei, dos minüt. E ora ei mi ta laga hende skucha muzik ku no ta den mi playlist.”
NandoLeaks tin un website tambe, kaminda Halman ta pone muzik nobo no konosí. E no ta gana plaka kuné, pero sí credit pa su plataforma. “Mi meta aki na mundu komo komunikadó ta pa yuda hende ku na e momento ei no tin un bos. Mi ta kere den konektá. Muzik por hasi esaki.”
Rekonosementu
Tòg urban ta haña tiki rekonosementu di mainstream. Tabatin yen di reakshon zür ora e kolektivo urban New Wave aña pasá a gana e premio Pop. Halman: Hopi tempu a pensa di urban ku e no tin derechi di eksistí. Pero e evolushon di teknologia a trese un grupo nobo ku ta stream muzik. Esaki a eksplotá. Broederliefde a kue 700.000 stream den un dia ku nan albùm Hard Work Pays Off 2, ku a pone hende manera Beyoncé un banda. E movementu tin asina tantu forsa ku mainstream no por ignor’é.”
Outor Pieter Hoffmann


c: text/html

text:
WILLEMSTAD – Kòrsou mester di un konservatorio. Esaki ta opinion di Randal Corsen, pianista, kompositor i èks dosente na tres konservatorio na Hulanda.
E chèns ku su deseo lo sali na 2016 ta grandi. E plannan di Universidat di Kòrsou pa kuminsá ku un Bachelor di Muzik òf un Bachelor di Enseñansa di Muzik ta ta hopi avansá.
Segun Corsen tin un kantidat masha grandi di dosente di muzik na Kòrsou di edat hopi avansá . Su mes dosente di muzik tempu ku e tabata bai enseñansa básiko, señora Croes, ta serka di hasi 90 aña i ainda e ta duna lès. “Un dama masha ekstraordinario, pero nos mester di hende nobo.” Corsen a bai Hulanda na 1990 pa studia piano na Konservatorio di Tilburg. Na 1995 el a gradua cum laude i despues el a bai traha na konservatorio di Amsterdam i Utrecht.
Disiplina
“Aktualmente ta tira studiantenan kurasoleño di muzik den hundu. Nan ta bai Hulanda mal prepará i despues nan ta kita. Hopi bia e kousa ta disiplina”, Corsen ta bisa. “Nos tin un kantidat di talento masha grandi. Espesialmente den ritmo nan ta hopi bon, pero harmónikamente i melódikamente nos ta kana hopi atras. Nèt esei ta e fishinan ku bo mester traha mas duru pa nan.”
Un bon konservatorio na Kòrsou segun Corsen por sòru pa hende no kita pa motibu di e diferensha den kultura. “Si e studiantenan ei na nan turno bai duna lès na skol di muzik òf den enseñansa regular, por traha mesora na e disiplina di e talentonan nobo. Mas haltu e nivel ei, mas tantu talento lo sigui kore.
Esena di muzik
Un konservatorio por ta un stimulashon masha grandi tambe pa e diferente podionan di muzik na Kòrsou, Corsen ta pensa. “No lubidá ku músiko mester sobreviví na Kòrsou. Nan ta haña nan fòrsá di traha komersialmente. Esei ta daña e kalidat kultural.” Un konservatorio por evitá esaki. “Nos ta orguyoso di nos kultura. Nos ta papia di nos kompositornan bieu, nos artistanan musikal. Kòrda ku esaki disparsé, nos lo pèrdè un parti grandi di nos identidat.””
Outor Dick Drayer

robotstxt: allowed

filter: keep


text:
Dia prome di September ultimo tin un ley laboral nobo a drenta na vigor. A pesar cu e anuncio aki a bini di repente y a pone e doñonan di trabou den un careda pa e.o. modifica programa di payroll pa cumpli cu e exigencianan. , toch mester bisa cu e ta algo cu ta trahando riba dje for di aña 2016. Mr. Hose Figaroa, Presidente di sindicato FTA a splica cu e cambionan no ta recien, pero ta cla for di 2016.
E ley a keda demasiado tempo para prome cu el a wordo ehecuta.
Un di e aspectonan importante den e ley aki ta cu e ta garantisa e trahado un cierto cantidad di entrada, a pesar cu tin beslag riba esaki.
Antes e beslag tabata un tercera parti di bo salario netto y den esaki tin un cambio aworaki. Awo e ta depende si bo entrada ta riba of bou di 50 mil florin pa aña, of si bo tin salario minimo. Pa cada categoria tin un porcentahe diferente. Pa e trahado cu ta gana riba 50 florin pa aña, nada no a cambia, mientras cu pa esnan cu ta gana bou di 50 mil florin, e porcenahe cu por pone beslag riba dje a cambia.
Pa esnan cu tin salario minimo, e ley ta garantisa cu nan mester haya cierto cantidad di placa den nan man pa por sobrevivi.


text:
E diferencia entre MEP y AVP durante 35 aña di Status Aparte:
Diferencia entre Integridad y Corupcion
Despues cu partido MEP a asumi su responsabilidad na 2017 y a forma un coalicion pa goberna e pais aki, desde e tempo ey nos por a scucha constantemente cu no tin ningun diferencia entre e partidonan MEP y AVP. Pero tur esaki ta ser treci padilanti door di esnan cu aparentemente a vota pa AVP durante e ultimo eleccion y a bin ta realisa cu tabata nan partido mes a hinca nos pais den un bancarota financiero y debenan biyonario hamas visto den historia. Pa camufla nan mal escogencia nan ta trata di hinca partido MEP di carambola den e saus cu nan a traha. Asina’ki nan no tin nodi carga e golpi di desaster nan so, pero ta reparti e golpi aki entre nan partido destructor AVP y partido MEP (“gedeelde smart is halve smart”).
Corupcion bao Gabinete Henny Eman
Mester constata cu tin un diferencia grandi entre e politica y maneho hiba pa MEP y AVP. Despues di cada gobernacion di AVP semper e gobierno siguiente di MEP a haya e caha di gobierno completamente bashi. Alabes MEP semper a hereda debenan miyonario cu gobierno di AVP a laga atras y cu MEP mester a bay paga, e.o. Garantianan di SACE duna na Mafia Italiano, Fondo Desaroyo San Nicolas, Radar, Race Track, Radisson etc. Pues mayoria di nan tabata proyectonan coruptivo caminda pueblo a paga pa proyectonan cu nunca a mira luz di dia y te hasta den e proyecto fantasma di Fondo Desaroyo SN un ex-minister y ex-lider di AVP a ser haya culpabel den e corupcion aki, consecuentemente el a haya su condena den Corte. Tur esaki a sosode bao di nanishi di ex Prome Minister Henny Eman cu tabata na altura di tur e escandalonan aki.
Corupcion bao di Gabinete Mike Eman
Pero ni algun aña despues e ruman di Henny, Mike Eman a asumi gobernacion y locual el a haci como gobernante tabata e tragedia y desaster di mas grandi den historia di nos pais. Su gobernacion a ser caracterisa pa deficitnan biyonario cu a yega te hasta na e record di 444 miyon florin na 2012, debenan biyonario cu a cubri 75% di tur e debenan di pais Aruba, pago di interes riba debe di 230 miyon florin pa aña. Tambe debenan di e proyectonan PPP cu nos tur mester bay paga ainda durante 25 pa 30 aña, 85 miyon florin pa aña. Fuera di esey Gabinete Mike Eman durante 8 aña tabata envolvi den varios caso di corupcion y ladronicia: Caso Ibis, Caso Avestruz, Caso Hedging, Caso RDA, Caso Plan Bo Aruba, Caso di 50 mil dollar di Roberto Rincon pa Mike Eman. Tur esakinan ta casonan di corupcion cu ta relaciona directamente cu Gabinete Mike Eman. Tabata danki na e pueblo Arubano cu a vota den e eleccion di 2017 y a manda e gobierno di mas malo y corupto den historia di Aruba, esta Gabinete Mike Eman pa bankinan di oposicion.
Integridad y Recuperacion bao Gabinete Wever Croes
E siguiente gobernacion, Gabinete Wever Croes a hereda un caha completamente bashi, pero den un tempo record a cuminsa rescata e finansas di pais Aruba y tambe a cuminsa traha urgentemente riba e Crisis Plan Social. Te hasta pa presupuesto 2020 a yega na un surplus di 46 miyon florin, pero e pandemia mundial na maart 2020 a hinca nos pais den problemanan serio, tanto riba tereno di finansa, economia, salud, empleo, social etc. Asina mes Gabinete Wever Croes a logra pa tur esnan cu a ser afecta pa e pandemia, ricibi Fase, Subsidio di salario y tambe a brinda ayudo na companianan chikito y mediano. Awe nos pais poco poco ta recuperando di e pandemia danki na e maneho responsabel hiba pa frena Covid19. Por sinti caba con nos turismo ta creciendo den forma constante, mas empleo ta ser crea y mas negoshi ta inscribi na KvK. Sin duda cu durante e 4 añanan di Gabinete Wever Croes hopi enfasis a ser poni riba Integridad, Honestidad y Calidad halto di gobernacion. Esaki ta marca e diferencia grandi cu AVP cu ta simbolo di Corupcion y Malgobernacion.


text:
E posibilidadnan pa e pareha cu nacionalidad stranhero casa cu un persona Hulandes adkiri e nacional
ntro
Den e tres simannan cu a pasa nos a pone hopi enfasis riba e maneranan con un persona por yega na e nacionalidad Hulandes si acaso e no haya esaki van rechtswege. E dos alternativanan pa esaki ta obtene nacionalidad Hulandes mediante un optieverklaring y e otro posibilidad ta adkiri e nacionalidad Hulandes door di naturalisa. E diferencia entre e dos maneranan aki ta basta remarcabel. Nos ta menciona algun di nan. Pa di prome e procedura di optie tin un duracion hopi mas cortico compara cu esun di naturalisacion. Na di dos lugar e persona su circumstancianan specifico mester califica cu un di e situacionnan describi den art. 6 Rijkswet op het Nederlanderschap pa por adkiri e nacionalidad Hulandes. Un tercer punto ta cu ora di haci e procedura di un optieverklaring e persona no mester haci ningun examen, sino solamente haci un declaracion. Pa naturalisa tin e exigencia cu mester haci examen di Hulandes y Papiamento. Hopi biaha esaki ta forma un barrera pa e persona cu nacionalidad stranhero adkiri e nacionalidad Hulandes, pero esakinan ta stipula door di e ley di reino kiermeen no tin excepcion.
Den e edicion aki nos lo elabora riba specificamente e posibilidadnan pa e pareha di un Hulandes cu tin un nacionalidad stranhero adkiri e nacionalidad Hulandes. E persona aki tin dos posibilidad pa adkiri e nacionalidad di su pareha cu ta Hulandes. E promer ta pa medio di un optieverklaring conforme art. 6 inciso 1 sub g RWN. E di dos posibilidad ta adkiri nacionalidad door di naturalisa conforme art. 7 RWN y cumpliendo cu e rekisitonan di art. 8 RWN. Den e siguiente dos paragrafnan nos lo splica un poco mas tocante e dos posibilidadnan aki.
Adkiri nacionalidad Hulandes conforme art. 6 inciso 1 sub g RWN
Art. 6 inciso 1 sub G RWN ta stipula e siguiente condicionan:
E persona cu nacionalidad stranhero mester tin por lo menos 15 aña consecutivo (sin interupcion) bibando na Aruba cu status legal y;
E persona mester tin por lo menos 3 aña casa cu un persona cu nacionalidad Hulandes.
Si bo persona ta cumpli cu e rekisitonan menciona, bo por tuma contacto cu Gabinete di Gobernador pa inicia bo proceso di opcion. Na Gabinete tin cu yena e formulario di optieverklaring. Alabes ta entrega esaki conhuntamente cu otro documentonan relevante.
Documentonan cu mester wordo entrega na Gabinete di Gobernador ta:
Paspoort valido di bo persona y di bo pareha;
Permisonan di estadia di e persona cu nacionalidad stranhero;
Acta di nacimento (original) di bo persona y di bo pareha;
Acta di matrimonio (original);
Prueba cu e pareha di nacionalidad stranhero tin por lo menos 3 aña (sin interupcion) bibando hunto cu su pareha di nacionalidad Hulandes (na e mesun adres).
Ta importante pa remarca cu tur acta cu no ta na Hulandes mester wordo traduci na Hulandes. Esaki ta e responsabilidad di esun cu ta hacienda e peticion. Gobernador lo informa por escrito na e persona si su peticion a wordo honra of nenga basa riba e informacion cu e persona a suministra. Pa ricibi un contesta riba e peticion mester tene cuenta cu un periodo di 3 luna. Si e persona cu a haci e optieverklaring ta cumpli cu tur rekisito menciona, gobernador lo confirma e peticion. Si tur cos ta na ordo e persona lo wordo invita pa un ceremonia formal den cual e lo mester hasi un declaracion di e laso cu e tin cu e comunidad Hulandes. Despues di e formalidad aki e persona oficialmente a adkiri e nacionalidad Hulandes.
Adkiri nacionalidad Hulandes door di naturalisa conforme art. 7 juncto art. 8 RWN
E procedura di naturalisacion ta uno mas riguroso y ta tuma un caminda mas largo. Pa ricibi un contesta riba e peticion mester tene cuenta cu un periodo di 1 aña. E condicionan pa por naturalisa ta entre otro:
Bo ta casa cu un persona masculino of femenino di nacionalidad Hulandes of ta un pareha registra (geregistreerd partnerschap) cu un persona masculino of femenino cu tin e nacionalidad Hulandes y tin por lo menos 3 aña casa y ta bibando como pareha registra. Tambe e solicitante cu ta bibando 3 aña hunto cu su pareha Hulandes y sin interupcion a base di un acuerdo legal (samenlevingsovereenkomst) por entrega un peticion di naturalisacion;
E persona cu nacionalidad stranhero mester wordo considera di ta estableci na Aruba door di e hecho cu e solicitante tin algun tipo di nivel di conocemento di e idioma Hulandes y Papiamento (papia, lesa, scirbi y compronde), pero tambe tin algun conocemento di e sociedad di Aruba. Bo conocemento di e idiomanan y sociedad lo wordo comproba a traves di un prueba.
E prueba di naturalisacion pa Aruba ta consisti di 1 componente di conocimento di nos comunidad y structura estatal, 4 componente di idioma Papiamento y 4 componente di idioma Hulandes. Inscripcion pa e prueba di naturalisacion lo habri na luna di augustus 2020. E fechanan di inscripcion y tambe e fechanan riba cual e pruebanan lo tuma luga, lo keda publica riba e website di ea.aw y den medionan di comunicacion.
Importante pa remarca ta si acaso bo persona tin un diploma of certificado Hulandes di un scol mas halto cu nivel basico y e lesnan tabata na Hulandes, bo persona no tin e obligacion di haci e prueba aki.
Pa un lista completo di e rekisitonan di naturalisacion nos ta invita bo persona pa lesa nos articulo anterior di naturalisacion.
Tienda di Ley kier enfatisa cu a trata mas tanto posibel na splica e articulonan aki den Papiamento pero no tur biaha tin palabranan huridico exacto cu por wordo usa. E meta principal di nos articulonan ta pa informa e comunidad den liñanan grandi tocante e topicoen cuestion. Ta spera cu por a informa e lector un poco tocante e scenario specific aki. Si abo tin un pregunta specifico relaciona cu adkiri nacionalidad Hulandes mediante un optieverklaring of door di naturalisa nos ta invitabo pa haci bo preguntanan via: plataformahobennanprofesional@gmail.com of nos fb page. Nos ta gradici e comunidad pa e confiansa y e feedback ricibi pa medio di e preguntanan cu nos a ricibi via email y kier notifica cu nos ta tratando di atende mas persona cu ta posibel digitalmente.
Scirbi pa studiantenan di Ley:
Minorca Martis LL.B.
Gerick Croes LL.B. , B.ec.


text:
15 di mart
15 di mart ta e di 74 dia di aña (75 den un schrikkeljaar) riba e kalènder gregoriano. Ta resta 291 dia pa sera e aña.
A sosode[editá | editá fuente]
- 1827 - Na Canada ta funda e Universidat di Toronto
- 1980 - Michail Gorbatsjov ta bira presidente nobo di Union Sovietiko
- 2019 - Serka di 1.4 mion hoben na 123 pais ta keda sin bai skol komo protesta kontra kambio di klima.[1]
- 2020 - Na Kòrsou ta tuma e prome paso pa ku e krisis di COVID-19 serando Hato pa tur tráfiko aéreo di Oropa te ku próksimo aviso.[2]


text:
KRALENDIJK – Radio Live99.9 FM a papia ku bosero di Kuerpo Polisial Hulanda Karibense (KPCN), Miluska Hansen relashoná ku e Toque de queda di 9or di anochi pa 4or di mardugá. Te ku ayera djamars esaki ta di 6 dia ta bai ku tur anochi mayoria parti di Boneiru, ta keda kontrolá tur kaminda ku ta na alkanse, pa mantené e medida aktual. Mester a eduká algun persona sierto momentu i splikanan, ken si por ta riba kaya i mas. Tin hopi hende no ta tuma e asuntu di ‘Toque de Queda’ na serio. Si nos mira kuantu esfuerso mester hasi pa evitá ku Covid-19 ta sigui plama riba e isla, nos no ta hasi wega ku loke ta sosodé awor.
Durante di e kòntròlnan den kuadro di kumplimentu ku e toke di keda riba djaluna 22 i djamars 23 di mart, polis a konstatá ku intenshonalmente tabata kometé aktonan pa stroba trabounan di polis. Asina tabatin por ehèmpel sendementu di kandela na Kaya Korona, na Kaya Tapajos, na entrada di Amboina i na Sentro di Bario Tera Kòrá. Entre otro tabatin tambe baranka poné riba kaminda na Kaya Nikiboko Nort, palèt ku sushi riba kaminda kla pa pega na kandela na entrada di bario Amboina i kònteiner di sushi bentá riba kaminda, loke ta peligroso i ta stroba polis pa hasi nan trabou. Tambe a konstatá ku tin hende ta sali pafó i tira vürwèrk ilegal kaminda tambe detenshon a kai.
A detené dos damsita ku tabata koriendo baiskel despues ku toke di keda a inisiá. Ta trata di e damsitanan di inisial T.J.N. di 16 aña i D.V.C.N. di 18 aña. A detené un terser persona, un hòmber di inisial M.M. di 20 aña, pa sendementu di kandela, pa resistensia durante su detenshon, pa no duna oido na òrdu di polis i pa aktonan baldadi.
Doño di un kas a haña un prosès ferbal komo e no tabata kumpli ku e ordenansa di emergensia; el a pèrmití formashon di grupo na su kas. Na un kunuku a papia estriktamente ku un grupo di hende i pidi nan pa bandoná e sitio. Algun establesimentu tabata habrí ainda despues di 8or di anochi pa benta di kuminda i/òf bebida alkohóliko. Direktorado di Supervishon i Mantenshon a sera e establesimentunan aki te un otro aviso. A kontrolá bichnan tambe pa aglomerashon i konsumo di alkohòl i a duna vários prosès ferbal i konfiská un kantidat di bebida alkohóliko.
Ta bon pa kòrda ku no ta solamente polis ta kore kontrolá riba kaya. Ta resultá ku brantwer i ambulans mester sali pa atendé ku situashon inesperadamente i djis imaginá si ambulans mester pasa di un kaminda pa yega un sitio ku tin un persona ku ta rekerí atenshon médiko urgente i topa ku un kaya blòkiá sin ningun motibu. Por kosta bida di hende kaminda por a yud’é, sinembargo debí ku e kaya tabatin opstákulo, a pone ku e Ambulans no por a yega rápido. Mi tin ku yama danki na esnan ku ta koperá ku tur e reglanan ku tin. Mi sa ku hopi hende ta keda kas i no ta sali riba kaya. Hopi bon, pasobra esaki no ta p’ami, tampoko pa polis. Di e manera aki nos ta kuida un otro ku si ta delikado pa e vírùs desastroso. Huntu nos tin ku kumpli pa tene Boneiru seif, pa kosnan por normalisá i nos por kontinuá ku bida manera tabata”, Miluska Hansen, bosero di KPCN a bisa.
E kòntròlnan riba kumplimentu ku e toke di keda ta kontinuá i si ta nesesario polis lo duna prosès ferbal òf hasi detenshon na momentu ku trata di kasonan kastigabel.
Danki na koleganan di NosTV pa e pòtrètnan durante e kòntròl na bichnan wikènt pasá kaminda a konfiská vários bebida alkohóliko i parti but pa aglomerashon.


text:
Oranjestad-Willemstad – E hóben kantante Shamiro Anita a duna un tremendo presentashon durante un eksitoso Konsierto i Media Tour na Aruba, promeviendo su album nobo “Solo Un Abraso”. E konsierto titula “Ban Alaba Señor” tabata un eksito total kaminda Cas di Cultura na Aruba tabata bastante yen.
Hopi tabata e komentarionan sumamente positivo di kon e konsierto a impresioná i yena tur esnan presente ku speransa, alegria i bendishon. Huntu ku Shamiro tabatin presentashon di artista i bandanan di Aruba, manera entre otro Rocco Flava, United Melodies, G.I.G i Youth Heart Ministry.
Una bes na Aruba, Shamiro Anita a logra hasi un eksitoso Media Tour. Shamiro a haña hopi apresio na tur e radionan i televishonnan di Aruba. Algun dje kantikanan mas gusta dje album aki na Aruba ta “Sólo Un Abrazo”, “Señor Eres Grande”, “Volare”, “Gracia” i e Bachata titula “No Soy Igual Que Ayer”.
Shamiro a traha e álbum nobo aki speshal pa e merkado internashonal ku un total di 11 kantika kompletamente na Spaño i 2 ‘bonus track’, esta 1 kantika na papiamentu i 1 na Ingles. Awor ta resultá ku e albun nobo aki di Shamiro ta hopi gustá i ya ta bendishonando nos mes hendenan, tambe, na Korsou i Aruba.
Shamiro mes ta gradisí Dios na promé lugá ku mas i mas hende ta sigui skucha su musika. Su meta ta pa yuda i impaktá tur hende ku skucha su musika ku mensahenan positivo i prinsipalmente ku e palabra di Dios. E ta gradisí tur hende ku a bai e konsierto, tur ku a kumpra su CD i tambe e Radio, Televishon i Prensa pa nan koperashon i sosten.
E Cd nobo aki ta obtenibel na Korsou na Mensings, Kas Di Beibel i Tiktak. Na Aruba e ta obtenibel na Frends of God i/of via Tel: 00297-5627409 of 00297 – 5929799. Online tambe por kumpra un of mas di Shamiro su kantika na Amazon – iTunes – Cd Baby – FaceBook i Music Store.
Riba e kombinashon di potretnan por mira Shamiro durante e konsierto na Aruba, Huntu ku un di e banda di Aruba i durante su bishita na Radionan i Televishonnan di Aruba.


text:
KRALENDIJK — Awe mainta un piskado ku tabata den e area parti suit di Boneiru na alutura di Pink Beach a mira un kabuya ta drif bin ariba despues di unratu bai bek abou, despues bolbe bin bek ariba. Aki nan ela yama un otro piskado pa bin na e sitio anto e piskado aki a rekonose e kabuya komo esun ku Ulvick Pinedo ta uza pa tira anker. Mesora ela mèldu polis, i despues di unratu Stinapa a yega ku su boto na e area aki. Nan a mara un boei oraño na e kabuya aki pa asina tene na bista pa kontinua ku e buskeda. Nan a bai na e boei ku a mara e kabuya di anker na dje . Stinapa aworaki ta bai traha un plan kon ta bai sigui ku e investigashon pa saka afo kiko lo por a sosode ku e piskado perdi. . Investigashonnan ta kontinua i ta andando ketu bai na e momentu nan aki na parti suit di Boneiru. Ban spera ku esaki ta un pista ku lo por kondusi na haña e piskado aki ku ta perdi for di 5 di yüli ultimo.
FUENTE: LIVE 99 FM


text:
Oranjestad-Na prome lugar UPP kier desea henter comunidad Arubano un feliz y prospero aña 2015. Un aña cu mester bay ta un aña unda e pueblo Arubano lo mester bay dicidi riba su futuro. Un aña unda pueblo lo dicidi si nan ta keda acepta y ta keda tolera un gobierno cu NO ta goberna conforme reglanan di “Good Governance”.
Ta p’esey UPP, cu hopi alegria y satisfaccion, a tuma nota cu tanto AVP como MEP a declara cu nan lo bay discuti e principio di “Good Governance”. Manera tin un dicho ta bisa: mihor laat cu nunca.
UPP den campaña di 2013 a trata di convence e pueblo votador cu Aruba mester wordo goberna segun reglanan democratico di bon gobernacion; lamentablemente e tempo ey NINGUN otro partido politico no kier a hiba un discusion al respecto.
Alabes den e tratamento di presupuesto 2012 y di 2013, y na augustus 2013, sr. Booshi Wever, como miembro independiente den parlamento, a entrega, na tur tres ocasion, dos mocion cu e meta pa trece cambionan den tanto nos constitucion como den nos leynan, cu e fin pa cuminza pa goberna nos pais na un manera drechi. Lamentablemente ni fraccion di AVP ni esun di MEP a vota na fabor.
Den curso di aña pasa UPP un biaha mas a trata na convence partidonan politico cu e unico manera cu nos por salba e pais aki, ta door di bin cu leynan cu ta garantisa bon gobernacion, y cu ta caba cu politica di patronahe y corupcion. Y caba cu e pensamento “quitate tu pa ponerme yo”.
Un biaha mas mayoria di e partidonan politico NO a mustra mucho interes.
Pero aña nobo, bida nobo, y 2015 parce cu a start cu un bon pia door di e noticia positivo ey. Awor ta di spera cu no keda na palabra so, e no keda den Tripartite so, pero esaki por ta e momento unico pa e partidonan politico cu representacion den Parlamento bin cu leynan initiativo cu e unico meta pa “MARA MAN DI E POLITICO”!!
Si en berdad e partidonan aki ta serio, anto percura cu e leynan aki dentro di un luna wordo trata den Parlamento y pasa esakinan e ora ey den menos di 6 minuut, mescos cu a socede cu e ley cu mester a mehora e beneficionan di e parlamentarionan mas ainda.
Pues “IF YOU WANT ME TO BELIEVE IN YOUR WORDS, MAKE SURE YOUR ACTIONS MATCH THEM“!!


text:
Durante e Weganan Panamericano Comision Tecnico y Directiva ta den pleno trabou cu e meta pa mehora y analisa su rendementu den e mundo deportivo moderno.
Recientemente den luna di mei, un cuerpo tecnico di Odesur a bini Aruba como e prome proyecto di asistencia pa miembronan di NOC. Esaki cu e meta pa yuda evalua y analisa den forma critico con por mehora y asina duna recomendacionnan na Comitenan miembro di Odesur. Siendo aki na Lima e organisacion di Odesur a entrega e rapport final na COA cu diferente recomendacion kiko y con lo mester amplia y involucra mas aspecto den nan structura pa sigui sigura un crecemento si kier logra medaya riba e nivelnan Panamaricano y Olimpico.
E trabounan y evaluacion aki ta necesario den un organisacion manera COA cu ta den un mundo deportivo dinamico cu tur hende ta competi pa ta miho riba nivel mundial. E meta di COA ta pa bai bek den seno y analisa interno cu tur stakeholders y pa asina ban implenta recomendacionnan cu al final lo mester duna e resultado cu kier logra.


text:
Disponible en: English Spanish Dutch
Credito pa e fotonan: Cruz Cora Aruba y Cruz Cora Curaçao
Alcansando 3500% mas persona cu prome – e caminda di Cruz Cora pa digilitacion na e islanan den Caribe Hulandes ( Curaçao, Aruba y Sint Maarten).
E branchnan di Cruz Cora den e paisnan Caribe Hulandes, Aruba, Curaçao y Sint Maarten a mira nan trabou aumenta tremendamente, casi di nochi pa mainta, ora e corona crisis a hit nan. Nan a pasa di asistencia di 5 – 200 famia pa luna cu voucher pa cuminda pa yega na un cantidad enorme di 7000 famia pa cada branch. Con? Door di digitalisa mes ora nan operacionnan, cu ayudo di Cruz Cora Hulanda (NLRC) y su team di
“E reto mas grandi tabata pa cambia e manera di pensa pa traha online”, Maisy Scharbay, branch manager di RC Curaçao, a bisa.
Actualmente e branchnan ta yuda 20-30% di e población cu cuminda y articulonan di higiena. Awor aki e ayudo ta wordo duna usando hermentnan digital.
Despues di e registracion personal online via Kobo, un fuente liber pa haya informacion mobil , ta pidi beneficiarionan potencial nan informacion personal si nan ta fit e criteria deseabel y ta puntra nan ki modalidad nan ta prefera (cuminda cayente, pakete di comestibel of e-voucher. E potencial beneficiario ta haya un yamada na telefon of cu Skype, durante cua ta check nan informacion personal. Tambe ta splica nan cu tin un criteria di seleccion y cu nan mester fit den esaki.
Unabes acepta, nan informacion ta wordo transporta di Kobo pa un base di informacion di un Customer Relation Management (Maneho di Relacion di Cliente) di unda tur ayudo y comunicacion ta cuminsa. E unico papel cu ainda ta wordo usa ta e lista di entrega cu e firma di e beneficiarionan, confirmando cu nan a ricibi e ayudo.
“Actualmente, hasta esakinan ta wordo gescan y warda online”, Caroline Delori, delegado regional di ayudo social di NLRC, ta bisa.
Trahando digital a drecha e comunicacion y compromiso cu e benificiarionan. Pa yuda e beneficiarionan a usa
“A manda mas o menos 150.000 mensahe. Por ripiti e criteria di seleccion, pero a la ves por haya facilmente noticianan falso of scams. Tambe, nos nunca a haya asina un reaccion halto pa nos evaluacionnan ”, Tijs Ziere, Cash Information Manager di 510, kende a programa e CRM pa fit e necesidadnan di Cruz Cora den Caribe.
“Posibelmente e parti menos bon di traha digitalmente ta cu e contacto directo di persona a reduci. Nos ta haya falta di e coneccion cu hende cara cara. Di otro banda, e moda di traha aki ta exactamente loke ta haci cu nos por haci nos trabou durante COVID mas proteha ”, Maisy Scharbay ta bisa.
Cambia un strategia durante un crisis socio-economico ta tuma tempo, locual no ta un escohencia facil, especialmente ora hende ta depende di e ayudo cu bo ta duna”, Michel La Haye, director di Cruz Cora Aruba ta bisa.
Sinembargo e ta convenci cu algo drastico mester a wordo haci. E ta smile, “
Cambia pa trahamento digital den un pais caminda traha cu banco online no tabata posibel prome cu e crisis, a mustra di ta un mehoracion y un desafio.
“Dos boluntario a nenga literalmente pa usa un laptop. Mi a pone e laptop riba nan lessenaar toch. Hunto nos a discuti nan dificultad cu tecnologia nobo, pero tambe e potencial beneficionan cu e tin pa nos tur ”. Maisy Scharbay ta hari scondi: “
Realmente, tanto contrata maneho mas halto, como motiva pa traha digitalmente di principio, ta necesario pa un cambio suave y un cambio di manera di pensa.
“Hende hoben ta un gran ganashi, door cu nan por desaroya e proceso digitalisa”, Caroline Delori ta bisa.
Finalmente, e impacto ta mas grandi cu solamente pa e famia di Cruz Cora y e beneficiarionan so, ya cu cambio di e manera di pensa a socode riba e isla henter. Door di ta partner den e programa di ayudo, hopi organisacion a participa na e manera nobo di traha. Usando e software di CRM a permiti asina pa crea un database central den cua tur beneficiario (potencial) ta registra y evitando duplicacion. Di eynan, nan ta wordo apunta na un organisacion. Pa traha safe cu hopi hende y organisacionnan den e mesun database ta posibel ora por blokea informacion personal y autorisacion pa acceso den e sistema por wordo ahusta door di un miembro di e team.
“Despues di algun ora di training solamente, hopi hende ya por traha den e sistema y pidi informacion no personal of grafico cu nan mester, mientras nos ta tene nos na e guia europeo pa privacidad GDPR“, Tijs Ziere ta bisa.
Digitalisacion ta esencial pa nos trabou den futuro. E por wordo organisa facilmente cu e manera di pensa positivo di e miembronan di team y cu algun ayudo di desplego internacional, uso di experticio di e team digital di data 510 y un compania di IT local
“Laga nos yuda otro pa hiba un trabou significativo un paso mas dilanti”, Maisy Scharbay ta bisa.
Manera un dicho na Papiamento ta bisa: “Si un man laba otro, nan tur dos ta bira limpi”.


text:
Cu e rapport recien di Unicef a keda prueba cu derechonan di mucha na Aruba ta wordo viola, algo cu ta totalmente inaceptabel. 1 di cada 10 yamada na Telefon pa Hubentud ta relata na abuso domestico y/of sexual, y apesar cu a papia hopi riba combatimento di e abuso aki, de facto no mucho a wordo haci den e ultimo añanan. Di otro banda e castigonan den caso di abuso sexual ta varia hopi y den gran mayoria di caso, nan ta demasiado abao.
Nos hobennan a wordo neglisha den e ultimo cuatro añanan. P’esey den e vision di MEP cada mucho lo wordo poni central, y desde eynan nos lo atende cu e problema di muchanan neglisha y abusa. Na unda tambe henter e famia lo haya e atencion debido.
Nos lo combati abuso sexual di menor cu mas determinacion, door di logra castigonan mas severo pa e abusador sexual. Pa logra esaki nos lo tuma e siguiente pasonan:
PROTOCOL:
Introduci un protocol estricto den caso di abuso sexual di menor y pa brinda miho proteccion na muchanan y sosten na e victima y su famia, y concientisa nos comunidad cu e tipo di abusonan aki no ta aceptabel y ta wordo castiga severamente; evalua leynan existente pa introduci castigo mas severo den caso di abusonan sexual contra menor.
ACUMULA PRUEBA:
Percura pa un vertrouwensarts, specialistanan disponibel 24 ora pa dia, 7 dia pa siman, pa tuma e pruebanan di abuso sexual; percura pa suficiente material (“rape-kits”) pa tuma e pruebanan.
INVESTIGACION:
Fortifica KZP cu mas personal, entre otro trahado social y material pa investigacion di casonan di abuso sexual wordo haci efectivamente.
CASTIGO:
Bin cu castigonan mas severo contra abusadornan, entre otro castigonan minimo.
MEP ta consciente cu nos mester cambia e rumbo aki. Nos ta reconoce e importancia di tratadonan internacional y lo traha pa implementa nan cu determinacion pa nos muchanan no pasa mas den abuso cu lo marca nan pa bida largo.
MEP den gobierno lo ekipa y reforsa tur e departamentonan pa nan por eherce nan tareanan
manera debe ser, y por duna asistencia social na esnan cu tin mester, inmediatamente.
Nos vision ta e solucion pa combati abuso sexual di menor di edad. Dia 22 di September benidero, deposita bo confiansa den nos pa asina hunto nos logra e cambio y pone cada mucha central atrobe. Hunto nos ta logra. Ban p’e cambio sin miedo.


text:
ORANJESTAD, Aruba: Un biaha mas Hospital a scoge nan empleado di luna y e biaha aki pa e luna di augustus a scoge Rachelle Jansen di departamento Interieurverzorging. El a keda sorprendi di ta empleado di luna pasobra esaki ta algo cu e no a spera nunca. Rachelle ta eherce su funcion como medewerker interieurverzorging na Departamento di Operacion pues ta specialmente dedica na haci limpiesa riba dicho departamento. Su coleganan riba e departamento aki ta contento cu a logra su nominacion y tambe su coleganan di Interieurverzorging tur ta masha orguyoso di por a tene entre nan un empleado di luna.
Manager di Hoteldienst, Sra. Charlissa Chaljub tabata entusiasma cu e biaha aki e empleado di luna a toca su departamento. Ta un honor pe departamento, pasobra no ta tur ora nan ta ricibi e reconocemento. E trabou di limpiesa den Hospital ta importante y sigur na e salanan di operacion unda cu tin exigencianan hopi halto. Tur dia y constantemente tin presion riba nan pe trabou ta bon haci, di calidad. “Esey ta loke nos ta haya cerca Rachelle”, Charlissa Chaljub a duna di conoce.
Mas o menos 2 aña pasa nan a ricibi un training for di un compania di Hulanda y Rachelle Jansen a forma parti di e grupo cu a ricibi e training. E tempo ey Rachelle tabata traha riba piso den otro departamentonan, pero el a haya e oportunidad pa forma parti di e team di sala di operacion. E ta un persona hopi critico, unda cu e ta mira hopi detaye y di biaha e ta actua riba esaki. E ta acerca su coleganan y bisa nan kico no ta na su agrado, kico e ta mira cu no ta klop manera el a siña den su les. Asina aki nan mes ta actua pa drecha y mehora cada dia mas den nos Hospital.
E ta traha un trabou tras di cortina y niun hende no sa di esaki, pero Rachelle ta haci su trabou cu amor. E ta encarga pa haci e camber di operacion limpi cada biaha y prepara esaki pe siguiente operacion. E ta haci esaki door cu e ta ricibi bon sosten di su coleganan di Interieurverzorging y sala di operacion. E reconocemento aki ta motiv’e mas ainda pa sigui cu e bon trabou. Importante pa nan ta cu e pashent ta keda central y esey ta su enfoke tambe ora di haci su trabou diariamente. E trabou mester ta bon haci, e cambernan bon desinfecta y tur esaki no ta facil, pasobra tin exigencianan halto pa cumpli cu tur reglanan specifico di limpiesa pa tur 6 sala di operacion.


text:
Tourism Corporation Bonaire (TCB) ta apuntá dr. Robertico R. Croes komo ‘Tourism Strategist & Advisor’, un korto tempu despues ku a anunsiá e Direktor nobo di TCB, Miles Mercera.
Dr. Croes ta trese mas ku 40 aña di eksperensia den e industria di turismo i asuntunan eksterior na su ròl nobo. Tambe, Dr. Croes ta un profesor, dekano asosiado (‘Associate Dean’) i Direktor na Dick Pope Sr. Institute for Tourism Studies na e universidat di Central Florida di Rosen College of Hospitality Mangement.
Ta un momentu di sumo entusiasmo pa kontribuí na e strategia di e industria di turismo na Boneiru, mirando ku e isla no solamente ta rekuperando pero tambe ta posishoná su mes komo un isla renobá,” segun Dr. Croes. “Ta un honor pa mi por komparti mi ekperensia pa yuda guia Boneiru i e ekonomia di e isla den e direkshon positivo, mientras ku e isla ta risibí konosementu den e segmento nobo aki.”
Dr. Croes su eksperensia amplio ta konsistí di publikashon di 4 buki tokante di maneho di turismo na destinashonnan tropikal, turismo i kon pa kombatí pobresa, e diferente retonan ku islanan chikí ta enfrentá, i aplikashon di modelonan di demanda di un ekonomia chikí. Den desèmber 2021, Dr. Croes lo publiká su di 5 buki titulá: ‘Small Island and Small Destination Tourism.’ Ademas, Dr. Croes a duna su kontribushon na mas ku 130 estudionan ku a wòrdu publiká i tambe el a emití i presentá mas ku 30 rapòrt riba diferente tópikonan, rònt mundu. Alabes, Dr. Croes a sinta komo konsehero pa diferente destinashon, manera Nicaragua, Costa Rica, Ecuador, Brasil, Aruba, Kòrsou, Boneiru, Granada, Italia i Merka.
Despues ku Dr. Croes a risibí su doktorado di e universidat di Twente na Hulanda, Dr. Croes a publiká diferente artíkulo den varios revista di turismo i tambe ta un di e kuater editornan. Dr. Croes a risibí tambe varios premio, manera Thea Sinclair Award na 2015 i 2018, UCF Research Incentive Award (RIA) na 2015, i Best Graduate Student Research Paper na 2015, pa menshoná algun. Tambe, Dr. Croes a presentá na e 32nd International Association of Hospitality Financial Management Education Research Symposium na e universidat di New York.


text:
Riba su fecha natal 19 mei E ta keda Honrá.
Willemstad – Resientemente Gobièrnu di Kòrsou a tuma nota di fayesimentu di Pedro (Shon Pe) Hooi i no ke laga e oportunidat aki pasa sin pone atenshon na nos baluarte kurasoleño i digno representante di nos nashon.
Di diferente forma ta duna rekonosementu na nos mes hendenan paso ta nan ta nos ‘role model’nan di nos futuro generashonnan. Sr. Pedro Celestino Hooi nansé 19 di mei 1941, mihó konosí komo Shon Pe un deportista kurasoleño ku semper a representá i saka kara di nos nashon komo un digno representante den vários área di deporte i alabes a guía i ‘coach’ hóbennan.
Shon Pe Hooi ta un digno habitante di Banda Abou ku a keda eduká na Sint Jan School i despues a pasa pa sigui su M.U.L.O. na Sint Thomas College. For di edat hóben e tabata gusta e ramo di deporte i dunamente di guia na muchanan. For di aña 1969 Shon Pe Hooi a kuminsá komo entrenadó den e deporte di Bòkseo. El a train eks-kampion mundial José Legra i asina tambe el a train vários bòksdó mas den e ‘Team Fighting Mack’, i asina su trayektora a kuminsá den ramo di bòkseo na diferente pais manera, Kolombia, Kòrsou, Mexico, Italia, Spaña i mas. Tambe el a traha komo promotor i ‘matchmaker’ huntu ku sr. Angel (el Gordito di Oro) Job i asina konkistá vários título huntu ku vários integrante manera: Frenk Albertus, Ivan Samuco, Chichi Zimmerman, Papi Palm, Fleco Sony, Baba Guami, Shoma Isidora, Ibi Zimmerman i Frenk Martina. Otro tremendo aktividat ta ku na aña 1992 Shon Pe a organisá training di futbòl pa e bishita di “El Rey Pele’ na Kòrsou.
Na aña 1978 Shon Pe a haña oportunidat pa traha komo lider deportivo na fundashon Servisio di Deporte i Rekreashon Kòrsou (SEDREKO). El a duna guia den ramo deportivo manera Bòkseo, Futbòl, Baseball, Softball i Slagbal. Trahando na SEDREKO el a sa di dediká hopi tempu i energia na nos hóbennan di e barionan manera Soto, Barber, Santa Krus, Lagun, Westpunt, Tera Kòrá i Willibrordus. Durante di e momentunan aki Shon Pe a ripará ku e tabata tin mas talento i asina el a aportá na vários okashon organisando kampionato i forma parti integral di teamnan di futbòl, baseball i softball. Den e skema anekso por tuma nota di tur e triunfonan durante di e aña 1976 te ku 1991.
Alabes Shon Pe tabata un suidadano ku semper a prepará su mes di forma profeshonal pa duna su aporte i guia na nos hóbennan. El a sigui diferente training i lèsnan den eksterior manera na aña 1970 na Spaña el a sigui su promé kurso huntu ku eks-kampion mundial, sr. José Legra. Semper e tabata mustra riba e importansia di disiplina, responsabilidat i rèspèt den kombinashon ku edukashon i prestashon na skol ku ta di sumo importansia pa futuro serka tur hóben i mucha. Hubentut engeneral semper el a karga den su kurason pero espeshalmente e hóbennan di Banda Abou. Komunidat di Banda Abou tambe semper a biba den harmonia ku Shon Pe i el a gosa di rèspèt di e hóbennan semper.
Aña pasá E sentro Multi-funshonal na Barber a keda honrá ku nòmber di Shon Pe. Durante di e apertura ofishal Shon Pe a hiba palabra i gradisí tur presente i tabata hopi kontentu ku Gobièrnu ta traha pa pueblo di Banda Abou. Tambe Shon Pe a keda honrá komo baluarte na aña 2014 ku e kondekorashon Krus di Mérito i tambe el a keda kondekorá dor di Kas Real di Reino Hulandes pa su aporte na konstukshon di suidadania di Reino Hulandes den e ramo di deporte.
Gobièrnu di Kòrsou ta sumamente orguyoso di e kurasoleño Pedro (Shon Pe) C. Hooi kende a sa di representá nos nashon di un forma impreshonante. Shon Pe su aporte na konstrukshon di nos nashon ta di gran balor i lo keda grabá den nos memoria i prinsipalmente den nos historia deportivo pa semper. Gobièrnu ta ekstendé su mas sinsero i profundo palabranan di kondolensia na famia i henter Pueblo di Kòrsou.
Pedro Celestino (Shon Pe) Hooi nos héroe: Sosega Na Pas.
Skema Logronan: 20200518122016
Klik aki pa mas potrèt: Aktividat na e apertura Sentro Multifunshonal Shon Pe Hooi


text:
Cierto produccion ta contamina di remedi di presion: Losartankalium, Valsartan y Irbesartan. Botica lo tuma contacto cu pashentnan.
Inspeccion di Salud Aruba (IVA) a haya notificacion for di un importado di remedi cu tin un cierto produccion (batch/charge) di e remedi Losartankalium, Valsartan y Irbesartan cu ta wordo saca for di mercado (recall) na boticanan na Aruba pa motibo di contaminacion cu e producto AZBT. Un di e importadonan di remedi na Aruba a verifica cu tin batchnan contamina cu a wordo importa na Aruba y a tuma e accionnan necesario pa informa e boticanan debidamente. Miembro di directiva di e asociacion di boticario (VAA), Drs. Adrienne Tromp, a confirma cu boticanan a kita e batchnan aki for di nan botica y ta den e proceso pa tuma contact cu e pashent cu a haya e remedi contamina.
Pa kico e remedi ta?
E remedinan aki ta wordo prescribi pa individuonan cu ta sufri di presion halto y cu problemanan di curason. Na Aruba e remedinan Losartankalium, Valsartan y Irbesartan ta obtenibel cu receta di dokter na botica.
Kico a pasa?
E batchnan contamina aki ta contene e producto AZBT cu por ta canceroso. Ta importante pa menciona cu e contaminacion aki ta pasa durante e proceso di produccion di remedi y no por wordo preveni. Sinembargo, control riba calidad di remedi ta hopi rigoroso y e limite unda cu ta acepta un contaminacion ta hopi stricto. Pues, a haya un cantidad hopi chikito di e producto AZBT aki. Esaki ta nifica cu e chens cu en berdad por haya cancer door di bebe e remedinan aki (Losartankalium, Valsartan of Irbesartan) cu ta contamina ta 0.000001%, dus practicamente 0%.
Kico e pashent por haci?
E botica mes lo tuma contacto cu e pashent, pero e Inspectora di Remedi, drs. Roselynn Angela (Boticario) ta urgi esnan cu ta uzando e remedinan Losartankalium, Valsartan y Irbesartan pa controla e charge/lot nummer riba nan paki di remedi pa wak si nan remedi ta den e lista di recall. E charge/lot nummer ta indica e batch di e remedi y por haya na banda riba e paki di remedi (mira e potret adhunto pa un ehempel). Solamente remedinan cu tin e chargenummer cu ta wordo indica riba e lista di recall, mester entrega bek na botica. E lista di recall por haya akinan. Pues, si e chargenummer riba e remedi ta cuadra cu e chargenummer cu tin riba e lista, e pashent mester tuma contacto cu su Botica.
E Inspectora di Remedi y presidente di e asociacion di dokternan di cas (HAVA), Dr. Joaquin van Trigt, ta compronde cu hopi pashent lo tin pregunta y/of preocupacion, pero kier pidi tur pashent cu si acaso nan tin un remedi cu ta cay bou di esunnan contamina, pa no stop di bebe nan remedi tanten cu no a haya un otro remedi di Botica. E riesgo pa stop di bebe e remedi sin tin un otro remedi cu ta regula e presion ta hopi mas grave cu e risico di e contaminacion. Pashentnan cu tin remedi cu NO ta cay den e lista di esunnan contamina, no mester haci nada.
Si tin pregunta di e remedi semper consulta cu bo dokter di cas y botica. Inspeccion di Salud Aruba lo informa pueblo di cualkier cambio na su debido momento. E carta di e compania farmaceutico y e lista completo di e recall por haya akibou. Ta importante pa tene na cuenta cu no tur remedi cu ta aparece riba e lista a wordo importa na Aruba tambe.
Recall Sartanen
Den e carta aki por lesa e recall y por haya e lista completo di e remedinan cu a wordo saca for di mercado. Ta importante pa tene na cuenta cu no tur remedi cu ta aparece riba e lista a wordo importa na Aruba tambe.


text:
Oranjestad: Recientemente riba e Twitter Account di e Aerolinea Venezolano, Avior tin publica cu desde 1 di januari 2018, lo bay exigi vacuna contra Keintura Geel, pa tur viaheronan cu ta biniendo Aruba cu e vuelonan di Avior.Sangura cu ta transmiti e virus na Aruba ta Aedes Aegypti
Home International Desde 1 di Januari 2018, pasaheronan di Avior, lo mester ta vacuna...
Desde 1 di Januari 2018, pasaheronan di Avior, lo mester ta vacuna contra keintura geel pa por drenta Aruba
Aparentemente e malesa aki lo por ta lantando cabes bek y mirando cu na Aruba nos tin e sangura Aedes Aegypti cu por transmiti e virus di gele koorts, nos mester ta mas cauteloso. Si acaso un persona drenta Aruba cu e malesa aki y e wordo pica pa un sangura Aedes Aegypti, esaki lo por pica un otro persona y asina por transmiti e virus aki facilmente, cual sigur lo bira un problema grandi pa Aruba.
Proteha un poblacion
Tin varios isla den nos region cu ta aplicando e exigencia aki caba y no lo ta nada straño cu Aruba un dia tambe lo por cuminsa exigi esaki di tur esnan cu kier drenta nos isla, saliendo for di un pais of zona caminda keintura geel ta origina. E ta un forma pa proteha un poblacion pa no wordo infecta cu e virus aki.
Na Aruba ta duna vacuna pa preveni keintura geel, na momento cu ta bay viaha pa un pais cu ta exigi e certificado di vacuna contra keintura geel, por bay tuma e vacuna aki. Semper ta bon pa un persona buska informacion prome cu viaha pa un pais, si acaso e pais ey lo por tin e exigencia aki, pa mas informacion por yama libremente Dienst Besmettelijke Ziektes (DBZ).
Keintura Geel
Keintura Geel ta un malesa viral, hemoragico, transmiti pa un sangura, e sintomanan ta keintura, dolor di cabes pisa, gelezucht (cuero y of blanco di wowo por bira geel), dolor di curpa, mareo, sacamento y cansancio.
Masha poco pashent infecta cu keintura geel, sa haya sintomanan mas grave y si esaki ta e caso, aproximadamente mitar di nan lo fayece den un lapso di 7 pa 10 dia.
E virus di Keintura Geel, ta origina di e zonanan tropical di Africa, America Central y Sur America. Ocasionalmente, esnan cu ta viaha pa e paisnan unda e virus aki ta origina por transmitie pa paisnan cu no tin e virus aki. Pa evita esaki hopi pais ta exigi un certificado di vacuna, prome cu drenta nan pais, especialmente ora e viahero ta bin di zonanan den cual e virus aki ta origina.
E virus di keintura geel ta un arbovirus cu ta di e tipo Flavivirus, cu ta wordo transmiti pa sangura di e tipo Aedes y Haemogogus.
E diferente especia di sangura, tin diferente habitat. Algun di nan criaderonan ta cerca di casnan y otro den mondi y algun den mondi y cerca di casnan.
Tratamento
Un tratamento bon y tempran na hospital por yuda e pashent recupera y e chens di sobrevivi ta grandi. Actualmente no tin un remedi anti viral pa trata keintura geel, mas bien ta trata e patientnan pa evita dehidracion, evita cu e higra of rion por faya y trata e keintura halto. Infecionnan bacterial por wordo trata cu antibiotica.
Prevencion
E vacuna ta esun dimas importante pa preveni keintura geel, e vacuna ta pa proteha un poblacion contra un brote di e malesa aki, pesey babynan mester wordo vacuna contra esaki, tambe tur esnan cu ta viahando pa areanan unda keintura geel ta origina.
Vacuna
E vacuna pa preveni keintura geel ta hopi sigur y no ta caro, un solo dosis ta suficiente pa duna un persona proteccion pa bida largo contra e virus aki, extra dosis di e vacuna no ta necesario.
Den acuerdo cu International Health Regulations( IHR) tin para, cu paisnan tin derecho di exigi di su bishitantenan un certificado di vacuna pa preveni keintura geel. Si acaso pa rasonnan medico e bishitante no por a wordo vacuna, esaki mester wordo certifica pa autoridadnan apropia. IHR ta tratando legalmente pa stop plamamento di malesanan contagioso y otronan cu ta forma peliger pa salud di hendenan.
Con pa elimina criadero di sangura
Evita awa para rond di cas, no pone stek di mata den awa, awa colecta di yobida no lague para, of evita awa para den scoter bou potchi mata etc.
Henter aña Gele Koorts Muskiet Bestrijding (GKMB) ta bishita casnan rond di Aruba y por haya mas informacion personalmente di e miembronan di GKMB, tambe nan ta pasa controla na casnan si acaso por tin criadero di sangura cu ta transmiti virus di cualke malesa contagioso, tambe semper ta bon pa fumiga cas contra criadero di sangura.
Paisnan unda keintura geel ta origina
Paisnan di alto riesgo pa wordo contagia cu keintura geel, ta paisnan cu ta ubica den e zona tropical of sub tropical di e continente Africano y tambe di e continente Americano, Sur america y America Central.
Por ehempel Brazil, Paraguay, parcialmente Ecuador, Peru, Colombia y Venezuela etc. etc. Vacuna contra keintura geel ta wordo altamente recomenda ora di bay bishita e paisnan aki.
Na momento cu ta viaha pa un di e paisnan aki semper ta recomendabel pa tuma contacto cu DBZ, pa haya mas informacion, tocante vacuna pa preveni keintura geel.


text:
271No langa di kownu Sedekia, a manpikin fu Yosia, ben bigin tiri Yuda, MASRA taki nanga Yeremia. 2MASRA taigi mi taki: “Meki wan fu den udu sani di den e weri gi den meti na den neki te den mus drai a doti. Yu mus poti wantu banti na en dan yu e weri en lontu yu neki. 3Dan yu e go na den spesrutu man di kon na Yerusalem na kownu Sedekia fu Yuda. Den man disi na spesrutu boskopuman fu den kownu fu Edom, fu Moab, fu Amon, fu Tyrus nanga fu Sidon. Yu mus taigi den dati den mus gi den kownu fu den a boskopu disi: 4‘Na disi MASRA fu ala sani, a Gado fu Israel, e taki: Un mus taigi den kownu fu un disi: 5Nanga a bigi krakti èn nanga a makti fu Mi, Mi meki grontapu, den libisma nanga den meti di e libi na en tapu. Mi e gi a grontapu na suma Mi wani. 6Nownowde na Nebukadnesar, a kownu fu Babel, a knekti fu Mi, Mi gi ala den kondre fu unu. Iya, srefi den krasi meti Mi gi en fu den dini en. 7Ala folku sa abi fu dini en, en manpikin nanga a granpikin fu en, te leki a ten doro gi a kondre fu en tu dati den sa abi fu dini tranga folku nanga bigi kownu. 8A folku noso a kondre di no wani dini kownu Nebukadnesar fu Babel, den di no wani tyari a udu di a poti lontu a neki fu den, Mi sa strafu nanga bigi feti, angriten nanga takrusiki di sa panya ini den kondre, te leki Mi gi ini wan fu den ini a makti fu en. Na so MASRA e taki. 9Dat' meki un no mus arki den profeiti fu unu, den lukuman, den man di e puru dren gi unu, den man di e kari yeye fu dedesma fu kon taigi den san de fu kon, nanga den tofruman. Na den e taigi unu dati un no mus dini a kownu fu Babel. 10Na lei den e lei te den e taki dati na Masra gi den fu taki. Na wani den wani nomo fu feyanti tyari un gwe fu un kondre, fu Mi panya un go na difrenti kondre pe un o lasi un libi. 11Ma a pipel di sa tyari a udu di a kownu fu Babel poti lontu en neki èn di e tan dini en, a pipel dati Mi sa meki tan libi na ini a kondre fu den. Den sa wroko den pranigron fu den èn den sa tan libi drape. Na so MASRA taki.’ ”
12Di mi ben kba taki nanga den man mi go na kownu Sedekia fu Yuda go taigi en densrefi sani. Mi taigi en taki: “Tyari a udu di a kownu fu Babel poti lontu a neki fu yu. Dini en nanga a pipel fu en dan yu o tan na libi. 13Fu sanede yu o meki bigi feti, angriten nanga takrusiki kiri yu nanga a pipel fu yu? Na dati MASRA taki o psa nanga a pipel di no wani dini a kownu fu Babel. 14Yu no mus arki san den profeiti e taigi yu, dati yu no mus dini a kownu fu Babel. Na lei den e lei te den e taki dati na Masra gi den fu taki dati. 15A no Mi seni den, na so MASRA taki. Ma toku den e taki sani ini Mi nen, sani di no tru, fu Mi kan yagi un puru fu a kondre fu un kan dede. Unu nanga den profeiti di e taigi un sani.”
16Mi taki nanga den priester tu èn nanga a heri pipel fu Yuda: “Na disi MASRA e taki: Un no arki te den e taki dati na Masra gi den fu taki, te den e taki dati den gudu fu a oso fu MASRA, di a feyanti ben tyari go na Babel, o drai kon es'esi dyaso baka. Na lei den e taigi unu. 17Un no arki den. Un tan dini a kownu fu Babel fu un kan tan na libi. Fu sanede a foto disi mus tron bigi ipi broko ston? 18Efu den na trutru profeiti di e taki san MASRA e gi den fu taki, meki den begi MASRA fu ala sani, tangitangi, fu A no meki den gudu di de ete ini a oso fu En, nanga ini a kownu-oso, nanga ini Yerusalem, go na Babel. 19Bika na disi MASRA fu ala sani e taki: Den bigi kopro postu, a bigi kopro beki, den kopro baki, nanga den gudu fu a tempel de ete ini a foto disi. 20Nebukadnesar, a kownu fu Babel, no ben tyari den gwe di a ben tyari kownu Yekonya, a manpikin fu Yoyakim, fu Yuda nanga ala den heihei sma fu Yuda nanga Yerusalem nanga tranga go na Babel. 21Iya, na disi MASRA fu ala sani, a Gado fu Israel, e taki fu den gudu di de ini a oso fu MASRA, fu den gudu di de ini a kownu-oso fu a kownu, nanga den gudu di ben tan na baka ini Yerusalem: 22Ala sani o go na Babel, èn na drape den o tan te leki a dei doro di Misrefi o sorgu dati den kon baka. Na so MASRA taki.”


text:
Enconexion cu Celebracion 45 aña Dia di Himno y Bandera
Un danki special tambe na esnan cu no ta cu nos mas
ORANJESTAD – Pa por a prepara e ceremonia di Inauguracion di Nos Himno y Bandera, a instala un comision cu a haya e nomber Comision Himno y Bandera. E comision mester a prepara y coordina henter e evento aki cu a tuma luga den Wilhelmina Stadion, awe Guillermo Prospero Trinidad. E comision a sa di cumpli cu nan tarea y pone un base con pa traha y desde e tempo ey, e comision aki tabata encarga pa organisa e celebracion di dianan nacional, ‘Dia di Himno y Bandera’ y despues tambe ‘Dia di Betico’. Miembronan cu a bini despues den e comision tambe a cumpli cu nan tarea y hopi tambe ta e boluntarionan cu a yuda den e trabaonan cu mester a wordo haci tur e añan cu a pasa.
E prome comision encarga cu organisa e evento pa inaugura nos Himno y Bandera a wordo reconoci, den un evento cu asistencia masha limita pa motibo di e pandemia, pa Minister Xiomara Maduro di Cultura den un ceremonia special na ocasion di e 45 aniversario di nos Himno y Bandera. Minister Maduro tambe ta recorda tur miembro cu no tey mas cu nos y ta gradici nan y nan famia pa nan aporte y contribucion. Igualmente e mandatario ta contento di por a conta cu presencia di sr. Juan ‘Epi’ Wever cu a fungi como secretario di e comision, sra. Maybeline Arends-Croes cu te dia di awe ta miembro honorario di e Comision Celebracion Dianan Nacional, sra. Alice van Romondt y sr. Tai Kim R. (Atan) Lee, kendenan tambe a forma parti di e comision aki. Reconociendo e prome miembronan cu ainda ta cu nos, di e forma aki tambe ta reconoce e trabao haci pa tur esnan cu durante 45 AŇA a forma parti di e comision aki. Minister Xiomara Maduro durante e acto special aki a yama danki na cada uno pa nan gran aporte y dedicacion desde un principio cu nan a haya e tarea pa por prepara e celebracion di inauguracion di nos Himno y Bandera.


text:
Djaweps dia 11 di mei Su Ekselensia Gobernador di Kòrsou, a pidi sr. Eugène Rhuggenaath pa e pasa awor na forma un gabinete ku tin sosten di e partidonan polítiko PAR, MAN i PIN, partidonan ku dia 10 di mei 2017 a yega na un akuerdo di gobernashon
Willemstad, 14 di mei 2017
Djaweps dia 11 di mei Su Ekselensia Gobernador di Kòrsou, a pidi sr. Eugène Rhuggenaath pa e pasa awor na forma un gabinete ku tin sosten di e partidonan polítiko PAR, MAN i PIN, partidonan ku dia 10 di mei 2017 a yega na un akuerdo di gobernashon.
A base di e enkargo akí di Gobernador, sr. Rhuggenaath a papia ku e ministernan kandidato i a enkaminá e proseso di screening manera esaki ta deskribí den e lei ‘Landsverordening integriteit (kandidaat) ministers’. Tur e kandidatonan pa bira minister a kompletá, firma i entregá un deklarashon ‘verklaring toestemming onderzoek kandidaat-minister’. Ku esaki nan ta duna outorisashon na e diverso instansianan pa realisá tur investigashon relevante. Ta trata di kuater investigashon: un investigashon hudisial ku Ministerio Públiko ta hasi, un investigashon di seguridat nashonal ku ‘Veiligheidsdienst Curaçao’, ta realisá, un investigashon den asuntunan di belasting realisá pa Inspektor di Belasting i un investigashon médiko via ARBO Consult.
E proseso di screening ta ensera tambe un investigashon transakshonnan inusual di parti di MOT (onderzoek naar ongebruikelijke transacties).
Kada kandidato mester entregá pa e investigashon médiko un deklarashon di nan dòkter di kas, for di kua mester resultá ku no tin opstákulo pa ehekutá e funshon di minister. E investigashon médiko mester enserá tambe uso di droga prohibí registrá den e lei ‘Opiumlandsverordening 1960’. A pidi kada kandidato pa minister i miembronan di su famia pa entregá un deklarashon por eskrito den kua nan ta duna informashon tokante nan situashon finansiero.
E proseso di screening di e formadó mes, ta tuma lugá di akuerdo ku e ‘Landsverordening’ (lei), a petishon di visepresidente di Hunta di Konseho (Raad van Advies), komo e formadó ta e minister-presidente aspirante, ke men ku e ta tambe kandidato pa bira minister. Entre tantu e formadó a aserká tur instansia pa pidi nan kooperashon pa laga e proseso di screening kana zetá.
Pa sera konosí i un kòmbersashon, tur kandidato pa minister a pasa djabièrnè i djasabra pasá serka formadó. Djabièrnè mèrdia tabatin bishita di MAN, djasabra tabata di bishita e kandidatonan na nòmber di PIN i PAR. A papia tambe ku e kandidato pa minister plenipotensiario interino. E kòmbersashon ku e minister plenipotensiario aspirante lo tuma lugá via Skype.
Pa ehekushon di e enkargo di formashon, e formadó a pidi e tim di sosten di informadó, inkluso señor Etienne Ys pa sigui duna sosten. A informá Gobernador ku sr. Rhuggenaath ta studiando e enkargo di formashon i a entregá gobernador kopia di e deklarashon ku e miembronan di Parlamento di PAR,MAN i Pin a firma, den kua nan ta indiká ku nan ta di akuerdo ku e akuerdo di gobernashon. E proseso di formashon ta sigui djaluna 15 di mei 2017.
Eugène Rhuggenaath
Formadó


text:
Dr. Horacio E. Oduber Hospital conhuntamente cu LabHOH ta sumamente orguyoso di e trabounan increibel cu a ser efectua durante e temporada duro di Covid-19 cu a start na maart 2020.
Mirando cu a logra mantene e cifranan abou durante e ultimo lunanan cu a pasa desde ayera ta anuncia cu ta cambia orario di Test Center na HOH. Esaki pa motibo cu e demanda pa loke ta test pa Covid-19 tambe den comunidad a baha.
Desde ayera, 5 di juli 2021 e orario na Test Center HOH lo bira tur dia, esta di dialuna pa diadomingo for di 8or di mainta pa 12or di merdia.
Naturalmente Test Center HOH lo keda disponibel na momento di emergencia y un colega lo t’ey pa efectua e test di Covid-19. Pa solamente emergencia por yama 597-4522.
Pa loke ta LabHOH su Test Center na Palm Beach Plaza si ta keda disponibel diariamente for di 6or di mainta te cu 10 or di anochi. Bo ta bay biaha y mester haci un test no duda y pasa cerca nos na unda ta sigura cu mundialmente e resultado ta wordo acepta. Dr. Horacio E. Oduber Hospital conhuntamente cu LabHOH kier gradici tur hende cu “behind the scenes” a traha incansablemente pa combati e virus aki. Alabes kier recorda tur hende pa sigui cuida y mantene bo mes na higiena. Nos t’ey semper pa asisti bo persona y brinda e servicio cu bo merece. Pasobra bo salud, ta nos prioridad!


text:
ANUNCIO: SKOA Expo 2020 dia 18 di januari
Pa prome biaha SKOA ta organisa un evento publico y unico unda su 46 scolnan ta uni como un comunidad di ensenañza Catolico.
Durante e evento aki, cu lo tuma lugar den Renaissance Convention Center diasabra 18 di januari for di 12 PM te cu 8 PM, lo bai tin oportunidad pa sera conoci cu nos 46 scolnan di kleuter, basis y voortgezet y tambe haci aplicacion pa aña escolar 2020-2021 pa kleuter y basis. Presente tambe lo ta nos partners FAVI, Respaldo Aruba, Departamento di Asunto Social, MdC (Multidisciplinair Centrum), Tienda di Educacion, Telefon Pa Hubentud, Fundacion pa nos Muchanan, IPA, Traimerdia, FECA y Biblioteca Nacional pa duna charlanan riba sosten cu nan ta provee na muchanan y mayornan riba tur aspecto di educacion y siñamento.
SKOA Expo 2020 ta pa grandi y chiki. Mayornan di kleuter tin oportunidad di sera conoci cu e scolnan di nan bario. Alumnonan cu ta preparando pa hasi nan siguinte stap pa un scol primario of secundario por bishita diferente di e scolnan presente. Lo tin diferente doorprizes atractivo y entrada ta gratis.
Keda pendiente pa mas info riba e Facebook Event Page y Like e SKOA Page pa bo keda ON!


text:
Pedro Odulio Willems , mihó konosí komo Doe Willems a okupá vários puesto den direktiva di Federashon di Futbòl di Kòrsou (C.B.V.) Primeramente e tabata Direktor di kampeonato i luego tesorero di e Federashon. Doe tabata e fundador di e klup”Hercules” den dékada 20.
Den kura di misa di Sta. Famia doe huntu ku su amigunan, e.o. Papachi Riguad,Joki van Utrecht Jose Pinedo (ruman di Checu Pinedo) i George Curiel tabata práktika i e pues “Hercules” a bira miembro di CVB.
Dia 09-02-1945 Doe a drenta Direktiva di CVB komo miembro di dia 06-12-1945. Doe a bira lider di kampionato i dia 31-01-1946 Doe a bira promé sekretario i lider di kampeonato di CVB.
Doe a resultá no solamente un bon tesorero, pero tambe tabata un bon organisadó di e kampeonato sinku esaki tabata pèrdè atrakshon di e públiko i tabata enkargá ku sakamentu tur siman di e órgano ofisial di CVB.
Despues di 13 aña den direktiva di CVB, ku fundashon di NAVU dia 05-09-1958.
Tambe Doe tabata tesorero di Nederlands Antilliaanse Bond voor Lichamelijke Opvoeding (NABLO) ku despues a splits den N.A.O.C., Stichting Zwembad Curaçao
Doe tabata e promé tesorero di Nederlands Antilliaanse Voetbal Unie (N.A.V.U) i tambe tabata forma parti di Direktiva di Stichting Sporttereinen Brievengat.
Doe a keda enkargá ku e propiedat ku tabata Stadion Mundu Nobo, Stadion di Rif regalo di Shell Curacao. Di 1979 te ku 1988. Doe tabata sekretario di e fundashon i SporttereinenBrievengat i Suffisant (donashon Shell).
Pa tur su trabou dediká na deporte na Korsou .
Doe a risibí e kondekorashonnan .
DOE WILLEMS
Kondekorashon risibí
1963 Miembro Honorario di CVB
1964 Bondsridder di KNVB
1964 Ridder den Orde di Oranje Nassau.
1977 Offisier den Orde Nassau
1988 Miembro Honorario di Navu
!989 Miembro Honorario di NAOC
Riba nivel Internashonal Doe a okupá e puesto di Tesorero di Confederación Centroamericano y del Caribe de Futbòl (CONCACAF).


text:
KRALENDIJK – Despues di ayera nochi, e torneo di futbòl Kopa FFB 2020 selebrando 60 aniversario di FFB ku ta e federashon di futbòl di nos isla, ta sigui djabièrnè awó ku e di tres partido di e torneo.
E partido aki tambe ta primintí di bira otro tremendo partido ku dos ekipo buskando kada unu na nan manera, e viktoria fo’i dje partido.`
Mañan djabièrnè 8or anochi den Stadion di Playa, ta enfrentá otro e ekiponan Vitesse di Antriòl pabou e ekipo di Young Boys di Nort Saliña.
Konsiente kubo no por pèrdè sino bo ta kai afó di e torneo, tur ekipo ta bini ku futbòl na nivel, futbòl di klase buskando e viktoria pa keda den e torneo.
E torneo ta unu estilo “dal saka”, loke ta nifiká ku e ekipo ku pèrdè ta kai afó, e ekipo ku gana ta sigui. Mester yega na un ganador. Den kaso ku tin empate na final di e partido, ta bai prolongashon di 2×15 minüt i despues si ainda tin empate, lo tira pinalti pa yega na un ganadó.
Abo fanátiko trata p’abo no pèrdè nada nada di e partidonan di e torneo aki ku tei bira bastante interesante. Wak pabo tei foi tempran pabo no pèrdè nada di e partido aki. Entrada pa mucha i 60+ ta solamente $2,-, adulto ta paga solamente $3,-.
Éksito na e ekiponan den e torneo.


text:
Kámara di Komersio
Kámara di Komersio i Industria ta un instituto di i pa e mundu empresarial, ku ta para pa merkado liber. Doñonan di empresanan ta lanta un fundashon asina aki pa protehé nan interesnan. E miembronan di e fundashon ta e empresarionan lokal i nan ta esunnan ku ta skohe e Hunta di Maneho. Esaki ta un tipo di órgano konosí rònt mundu, usualmente regulá pa lei.
Un kámara di komersio tin e siguiente propósitonan:
- Promové komersio lokal
- Trata di haña regulashonnan na interes di komersio
- Kolektá informashon i statistik pa uso di su miembronan
- Promové komersio liber
Orígen[editá | editá fuente]
E promé kámaranan di komersio a wòrdu fundá na aña 1599 na Oropa. E kámara di komersio na ingles mas antigua ta Glasgow, Eskosia i a wòrdu fundá na aña 1783. Tin sierto evidensia ku den historia tabatin sierto formanan primitivo di organisashonnan komersial, speshalmente na medio oriente, asta promé ku e era kristian.
Linknan eksterno[editá | editá fuente]
Sitio ofisial di Kamara di Kámara di Komersio i Industria di Kòrsou


text:
Softbal
Sera konosí ku Lishanty “Pollo” Guillermo
Sera konosí ku Lishanty “Pollo” Guillermo, kècher di St,. Rosa Angels i studiante atleta na Trinity Christian Academy na Merka.
Lishanty Guillermo tin 18 aña, ta den 12th grade na Trinity Christian Academy na Lake Worth Florida i ta hungadó aktivo di St. Rosa Angels AA i Hubenil. E ta kècher, tersera base, outfielder i si mester e ta picha tambe. E ta filia i bati na man drechi. E la bai Berg Carmel College i ta eks alumno di St. Ignatius VSBO i Lauffeur VSBO. Pollo su dosente preferí ta mrs. Whittington di TCA. “Ora mi a yega Merka e la yudami masha tantu mes ku mi gramátika. Semper e tabata haña un manera leuk pa siñami i lagami komprondé”.
“Pollo” a kuminsá hunga den Liga Soraida Juliana softball Fast Pitch na nivel di minor. “Ku 9 aña mi a haña un wante i bate di Sanikolas. E muchanan den mi klas tabata hunga softball serka coach Georgette, coach Svenska i coach Mily den Brievengat Refineria Isla. Mi a bai wak nan hunga i nan a bisa coach ku mi tin gana di hunga i ku mi ta bon. Mi a hunga un aña minor i un aña Little ku Refineria isla. Den dos aña nos a gana 2 wega so. Ta serka coach Georgette, Svenska ku Mily mi a siña pèrdè. E lès di mas importante di mi bida”.
“Pollo” militá den tur selekshon for di Little te ku Senior. E ta dos biaha sup kampeon Latino Merikano. “Mi a kaba di hasi 14 aña ora ku coach Phill a bisa mi tata ku mama ku un High School na Merka ke mi bin hunga pa nan”. Pollo no a duda. “Bida na Merka komo studiante atleta ta duru, pero tòg hopi dushi. Mi ta biba huntu ku mi ruman serka un señora Merikano. Bo no ta na kas i bo mester adaptá bo mes na nan regla i kustumber. Bo mester ta fuerte mentalmente. Nos dia ta tòf. E ta kuminsá 07.00 i ta kaba 23.00 òf mas lat anochi. Den travel team bo ta hunga 7 wega pa wikènt. Kore den outo pa dos tres ora, drumi den hotèl, hunga wega i meimei hasi hùiswèrk pa prufwèrk pa djaluna”. Softball is serious business. Mi ta kiper tambe di e tim di soccer. Ei mi tin e record di mas wega sin gol di skol”
“Pollo” ta kècher i kapitan di e tim softball Fast Pitch eskolar TCA Warriors. E la titulá kampion di distrito kampeonato eskolar na 2014. E aña ei TCA Warriros tabata number 5 riba ranking di tur High School na Florida. Lishanty ta gusta traha ku Tedy Faneyt, Zusje Llewelyn i e ohochi Emerenciana. “TCA Warriors ku American Herritage ta eterno rival. Nan ta e kontrinkante mas tòf den Lake Worth. Nos ta e poko tim ku ta kita wega fo’i nan. Na Kòrsou Pichingolo semper ta un wesu duru pa nos. Arnalda ta dunami hopi doló di kabes na bate. E ta spòt su bala bon”.
Mi meta ta pa mi kaba mi High School otro aña ku e highest GPA possible. Gana mi skolar ship i studia spòrt management òf spòrt business. Despues mi ke traha aki na Merka den guia di e cura girlsnan nobo ku ta bin.


text: KRALENDIJK – Diputado James Kroon enkargá ku entre otro infrastruktura den entrevista ku Radio Live 99.9 FM, a papia tokante e rotònde nobo ku a keda konstruí na altura di Kaya Amsterdam i Kaminda Djabou. “Fin di aña pasá a para e trabounan na e rotònde menshoná i no a kontinuá ku e trabounan debí na un investigashon ku tin andando di kosnan ku no a kana manera mester ta. Tabatin kosnan ku mester a studia mas mihó i a bin un rapòrt tambe. E intenshon ta ku pa otro siman gobièrnu di Boneiru lo konvoká un rueda di prensa pa duna informashon tokante trabounan di asfaltamentu ku lo bai tuma lugá i lo splika di e rotònde di Kaya Amsterdam i ki dia e trabounan ta kontinuá. Diputado Kroon ta pidi su diskulpa pa e tardansa ku tin debí na diferente faktor. Tin un rapòrt den konsepto. Na e momentu nan aki e departamentu di R&O ta mira tur e posibilidat nan i tur loke mester tene kuenta kuné. Lokual ku nos ta bai hasi den e dianan ku a sobra di e siman aki ta prepará huntu ku R&O e informashonnan ku mester duna durante e rueda di prensa i pa informá eksakto ki dia ta bai sigui ku e trabounan di asfaltamentu. Mi ta kere pueblo i gobièrnu tampoko no por warda mas ku ainda e trabounan na e rotònde aki no ta kla. Tin mas proyekto di asfaltamentu pa sigui entre otro Kaya Amsterdam mes ku ta den plan pa basta dia kaba,” diputado James Kroon a bisa.


text:
Aruba One Happy Island Lions Club cu Reconocimiento pa Fundacion Pa Nos Comunidad
-Recientemente durante e anochi di huramentacion di e directiva 2021-20202 di Aruba One Happy Island Lions Club un reconocimento special a wordo entrega door di Presidente saliente 2020-2021 Fellow Lion Junior Arends na FundacionPa Nos Comunidad (FPNC). Invitadonan special di e anochiaki tabata Señorita Jadey Mau Asam y Señor LiandroLoopstok di Fundacion Pa Nos Comunidad.
Na momento cu Aruba a wordo afecta pa e pandemia, e situaciona bira hopi dificil, un cantidad grandi di famia a perde trabao of a bay atras den entrada cu consequencia cu hopi famia no tabata tine forsa financiero pa cumpra cuminda. Fundacion Pa NosComunidad a asumi un rol di vital importancia desde comienzo di e pandemia caminda a sa di yuda miles di persona den necesidadna e momento cu mas nan tabata tin mester di esaki. Mesterremarca cu esaki a exigi un organisacion total, cu a tuma hopitrabao, dedicacion y tempo a pa atende esaki.
Como muestra di aprecio y gratitud pa nan balioso servicio, cooperacion y apoyo brinda, den nomber di Aruba One HappyIsland Lions Club a ser entrega un Certificado di Aprecio na Fundacion Pa Nos Comunidad.
Ademas a duna un reconocemento special na Sr. LiandroLoopstok di Fundacion Pa Nos Comunidad pa su trabaonanincansabel yen di dedicacion pa comunidad di Aruba. Como muestra di aprecio Sr Loopstok a ricibi for di Presidente salienteLion Junior Arends “ The International Association of Lions ClubsMedal of Merit” . Esaki ta un distincion special pa un persona den comunidad cu a destaca grandemente door di duna servicio na comunidad y a sobresali den actonan humanitario.
Aruba One Happy Island Lions Club kier a felicita y gradiciFundacion Pa Nos Comunidad, Senorita Jadey Mau Asam y señorLiandro Loopstok. Igualmente nos palabranan di danki special na Sra. Gianaika van der Biezen, directora di FPNC cu pa motibo di otro compromiso no por tabata presente e anochi aki. Nos ArubaOne Happy Island Lions Club ta orguyoso di por ta un partner den servicio cu FPNC pa comunidad di Aruba.


text:
A ofisialisá patrosinio na tim di beisbòl The Champs! Subway kampion den sèntwich i kampion riba vèlt
A ofisialisá patrosinio na tim di beisbòl The Champs! Subway kampion den sèntwich i kampion riba vèlt
Willemstad, Kòrsou: Djarason último tim di sòftbòl The Champs a bishitá ofisina prinsipal di Hucor Holding N.V. pa entregá e promé unifòrm na nan patrosinador Subway. E hóbennan di The Champs ta forma parti di Fundashon Hóben Deportivo ku tin komo meta pa yuda den formashon i desaroyo deportivo di mucha muhé i mucha hòmbernan di entre 5 pa 24 aña di edat.
Fundashon Hóben Deportivo ta duna guia den beisbòl, sòftbòl, futbòl, basketbòl i vòlibòl. Ademas ta hasi aktividatnan deportivo durante aña ku e muchanan. Aña pasá nan a kuminsá praktiká ku hóbennan di 19 pa 24 aña di edat pa nan partisipashon den e próksimo kampionato di beisbòl Klase A. E ekipo lo karga nòmber di B.B.C. The Champs, i for di djarason último nan tin Subway komo nan patrosinador! “Nos a mira potensial den e hóbennan i ta sostené e meta di e fundashon. Nos ta masha kontentu di por forma parti di e tim i nos ta deseá nan hopi éksito den e trayekto di entrenamentu i próksimamente ku nan partisipashon na e kampionato. Nos ta premirá resultadonan positivo. Importante ta, partisipá. Ku esfuerso i disiplina tur meta por wòrdu kumplí. Hopi éksito!”, esaki di akuerdo ku sra. Surella Veeris di Subway.


text:
Maneho temporal pa asuntonan di Directie Scheepvaart Aruba (DSA)
Tumando na cuenta e cifranan creciente di contagio local cu COVID-19 y cu esaki tambe a afecta trahadornan den Departamento di asuntonan nautico di Aruba, esta Directie Scheepvaart, Minister di Transporte, Comunicacion y Sector Primario, sr. Chris Romero ta introduci un maneho temporal pa botonan local, como tambe pa e proceso di renobacion di permiso pa nabega den awanan di Aruba (vaarvergunning).
Considerando e necesidad pa mantene actividadnan maritimo local, especialmente cerca esnan cu ta depende di piscamento como nan sosten financiero, e Titular di e Carteranan di Transporte, Comunicacion y Sector Primario a determina un maneho temporal pa loke ta trata e ‘vaarvergunning’ rekeri pa nabega den nos awanan. E maneho nobo y temporal ta apunta cu e periodo di valides di un ‘vaarvergunning’ cu a of ta bay caduca den luna di september, lo keda automaticamente prolonga cu un periodo di 14 dia cuminsando di inmediato. Esaki ta nifica cu propietarionan di boto por nabega pa 14 dia sin tin mester di tramita un ‘vaarvergunning’ nobo.
Mester remarca cu no mester acudi na Directie Scheepvaart Aruba (DSA) pa haci ningun tramite, como cu e ‘vaarvegunning’ actual ta keda cu valides pa 14 dia sin importa cu e ta caduca. Duespues di e 14 dianan menciona, por tuma contacto cu Directie Scheepvaart Aruba (DSA) pa un cita nobo.
E maneho nobo y temporal menciona lo por wordo adapta segun e desaroyo di e crisis actual relaciona cu e COVID-19. Segun e circumstancianan reinante mehora, lo introduci cambio si ta necesario.


text:
Introdukshon
Ku mas tenshon entre Merka i Iran mi ke enfatisá ku Iran ta hopi mas involví den nos region ku mayoria ta kere, prinsipalmente na Venezuela.
Konteksto históriko
E poder mundial mas grandi di antiguidat tabata e emperio Pérsiko dirihí for di Persia, awe Iran. Iran tin un sivilisashon di 7,000 aña. E ta un pais poderoso, ku hopi rekurso pero ku ta balotá pa Oksidente. Iran ta Islam Shia mientras 80% di Musulman na mundu ta Sunni. E splet Sunni-Shia a bin 1,400 aña pasá ora di skohe un susesor di Profeta Muhammad. Sunninan a faboresé un susesor sigun tradishon tribal Árabe. Pa Shianan e susesor mester a sali di famia di e Profeta. E divishon Sunni-Shia a intensifiká i t(a) sòru pa hopi konflikto. Iran ta e líder di mundu Shia. Saudi Arabia -gran rival di Iran- ta esun di Sunni.
Presensia di Iran den nos region
Iran a dòbel su presensia diplomátiko den nos region i awor tin embahada na Bolivia, Colombia, Ecuador, Nicaragua, Chile, i Uruguay, huntu ku esnan anterior na Argentina, Brazil, Cuba, Mexico i Venezuela. Iran i Siria ta opservadó di ALBA, e aliansa di liber komersio fundá pa Cuba i Venezuela na 2004 ku tin komo otro miembro: Nicaragua, Grenada, Dominica, St. Vincent & Grenadines, St. Kitts & Nevis (SKN) Antigua & Barbuda (ANB) i St. Lucia. E staf diplomatiko di Iran den paisnan ALBA ta mas grandi ku esnan di Brazil, e poder ekonómiko di Suramérika. Komersio entre nos region ku Iran a krese, pero e total no ta mas di 3% di komersio Iraní.
Presensiá Iraní no ta ekonomiko
Na 2011 gobièrnu Iraní a lanta Hispan TV, un kanal notisioso na Spañó p’e merkado Hispano. Hispan TV ta fuente di notisia di e.o. TeleSur i Venezolana de Televisión. Hispan TV a keda akusá di antisemitismo i negashon di Holokosto.
Iran ta invertí den nos region via propaganda religioso Shia via sentronan kultural, beka pa studiantenan siña dogma Shia na Iran, konstrukshon di vários moské Shia apesar ku mayoria Musulman den nos region ta Sunni.
Iran tin un gran presensia na sitionan ku (por) tin uranium (nesesario pa arma nuklear), prinsipalmente na Roraima, Venezuela. Chavismo semper a soña pa hasi Vezezuela un poder nuklear i lo por ta koperá ku Iran pa realisé.
Iranínan pa algun tempu ta usa nos region pa kumpra nashonalidat. Algun mil pasport di Venezuela, SKN, ABN i St Lucia i Dominica a bai pa Iranínan. St Lucia si a stòp di duna nashonalidat na 2018 pa problemanan ku esei a trese.
Iran a demostrá di tin hopi interes pa traha retnan kriminal i terorista den e region aki. Ku Hezbollah (apoderado di Iran) ta aktivo den droga i trorismo (destrukshon di e sentro Hudiu na Argentina, 1994) no ta un sorpesa. Poko lo ta kòrda ku Admiral Merikano James Stavidris den deklarashonnan huramentá ku dékada anterior a desmantelá un konsorsio di droga aki na Kòrsou di Hezbollah.
Iran ta mantené lasonan ku gruponan ekstremista den region manera Jamaat al Muslimeen na Trinidad. Den e kaso den Korte Federal relashoná ku intento di bula parti na aeropuerto JKF (2007) a konfirmá e ròl prominente di Iran huntu ku ekstrimistanan na Guyana i Trinidad.
Ta konosí ku Iran (Qud, Basij i otronan) ta trein servisio sekreto di Venezuela i varios grupo paramilitar den nos region manera e Collectivos na Venezuela ku ta konosí pa nan brutalidat kontra esnan ku ta oponé Nicolás Maduro.
Konklushon
No por ta un sorpresa ku Konsulado Merikano na Kòrsou a pidi su residentenan pa ta kouteloso. Nos lo hasi bon di ta por lo menos konsiente ku Iran no ta un “ver van ons bed show”. En bista di mas sanshon ekonómiko riba Iran kombiná ku e abandono total di Merka pa e region aki, lo por fèrwagt mas tera fértil pa Iran aki banda.
Willemstad, Kòrsou
#iranconflict #hezbollah #curacaonews
Referensia:
The Silk Roads, Peter Frankopan, March 2017
@ALBATCP
A Guide to ALba, Joel D. Hirst
Admiral James G. Stavridis, Posture statement efore the Senate Armed Services Committee, March 17, 2009
Iran’s Strategic Penetration of Latin America, Joseph M. Humire and Ilan Berman, March 2016
Uranium mining: just another Venezuela-Iran Connection,
http://www.theamericasreport.com
Two Islamist militants convicted over New York airport bomb plot, wwwfrance24.com, 2 August, 2010
Countering Violent Extremism in Trinidad and Tobago: An Evaluation, posted by Daniel P. Aldrich, 17 September, 2019


text:
KAMBIO DI HÜR PA ÈRFPAGT
Domeinbeheer ta responsabel pa maneho di terenonan públiko, propiedatnan inmóbil i awanan teritorial di Gobièrnu. Domeinbeheer ta sòru emití terenonan di gobièrnu den diferente forma. Ta emití terenonan pa bibienda, uzo komersial i uzo industrial prinsipalmente den èrfpagt i terenonan pa uzo agrario den forma di hür.
Dikon kambia tereno di hür pa èrfpagt?
E tereno ku ta emití na bo den forma di hür tin un derechi personal. Èrfpagt en kambio tin un derechi hurídiko. Esaki ta importante, por ehèmpel na momentu ku bo kier apliká pa hipotek. Banko ta duna esaki solamente si bo tin un derechi hurídiko riba e tereno (den e kaso aki èrfpagt). Ademas, bo tin derechi riba un tereno di hür pa un término di máksimo di 5 aña. E derechi riba e tereno di èrfpagt ta válido pa 60 aña.
Kon mi ta apliká pa kambio di hür pa èrfpagt?
Bo ta entregá bo petishon pa kambio di hür pa èrfpagt serka Domeinbeheer. No ta tur biaha e kambio di hür pa èrfpagt ta trata e parsela di hür kompletu. Ta posibel por ehèmpel pa kambia parti di un tereno di uzo agrario den èrfpagt, i mantené un parti komo hür. Esaki ta konta entre otro den kaso di terenonan grandi kaminda Domeinbeheer kasi semper ta kambia e parti di bibienda den èrfpagt.
Dokumentonan Nesesario
Bo ta hasi petishon pa e kambio na Domeinbeheer. Huntu ku bo petishon bo mester entregá lo siguiente:
- Sédula, reibeweis òf pasport válido
- (Kopia ID) akuerdo di hür vigente òf buki di hür
- Stampia di 10 florin
- Situatietekening (si akaso no tin buki)
Kiko ta e kostonan di kambio di hür pa èrfpagt?
Ta eksigí un deskripshon kadastral pa por radiká un derechi di èrfpagt (NBW). E kostonan pa traha e dokumento kadastral ta bin pa kuenta di e persona ku e derechi di èrfpagt.
Por lo demas, bo mester paga e siguiente kostonan:
- impuesto di traspaso
- kosto di Kadaster
- kosto di notario
- kanòn nobo di èrfpagt
Promé ku kambio di tereno di hür pa èrfpagt, tur faktura mester ta pagá.
PREGUNTANAN FREKUENTE:
Semper mi por kambia mi tereno di hür pa èrfpagt?
No ta tur biaha kambio di tereno di hür pa èrfpagt ta posibel. Si akaso realmente ta trata bibienda, ta aprobá e petishon mayoria bes. Pidi konseho pa esaki serka Domeinbeheer.
Ki kompensashon (kanòn di èrfpagt) mi ta paga pa aña?
Ta determiná e kanòn di èrfpagt a base di e balor di tereno den bo bario. Ta determiná e balor di tereno dor di tasadónan independiente. E balor ta stipulá den e Grondwaardeboek.
E kanòn di èrfpagt ta 6% di bo balor di tereno pa aña.
Kiko ta e durashon di èrfpagt?
Ta sera akuerdonan di èrfpagt pa bibienda pa un periodo di 60 aña.
Mi faktura pa èrfpagt òf hür no ta korekto.
Si akaso bo a risibí un faktura di Domeinbeheer ku no ta korekto, bo por tuma kontakto ku Domeinbeheer via di telefòn òf bo por bishitá Sentro di Servisio di Domeinbeheer.


text:
Geplaatst op 12 May 2020 dor di Ministerio Tráfiko, Transporte i Planifikashon Urbano
Willemstad – Servisio pa Planifikashon Urbano, ROP (ántes DROV), a hasi uso di e promé dianan di siman, pa prepará su personal riba e forma nobo pa atendé kliente. Esaki, teniendo kuenta ku distansha sosial i medidanan di prekoushon i protekshon di salú, di tantu trahadó i di kliente.
Pa motibu ku no por pèrmití aglomerashon di hende den sala di espera, tur kliente tin ku traha un sita entrante 13 di mei 2020, pa asina por risibí servisio di e organisashon. E sitanan ta tuma lugá riba djaluna, djarason i djabièrnè, entre 8’or di mainta pa 12’or di mèrdia. Ta úrgi tur persona ku ta deseá un servisio di ROP pa komuniká pa medio di telefòn, whats-app of email.
Pa informashon general di ROP por yama 433-3200.
Pa tur informashon tokante:
Pa manda kualke dokumento pa ROP, por email na info.rop@gobiernu.cw


text:
Finalmente Aruba lo bay conta cu un Defensor di Pueblo
Parlamentario Alan Howell ta sumamente contento di por tabata participle den e gran logro pa poblacion di Aruba ora cu diaranson 9 di september 2020 e ley di Ombudsman (Defensor di Pueblo) a wordo aproba unanimamente pa Parlamento.
Ta trata di un ley cu a cuminsa hopi aña atras y a pasa den diferente constelacion parlamentario y finalmente a mira lus di dia na awo na september 2020. E ta un ley cu lo garantisa un trato husto y un bon servicio na nos comunidad for di departamentonan di Gobierno y fundacionnan.
Hopi biaha por scucha e ciudadanonan keha di servicio of cu mester warda añanan pa haya un
contesta riba un peticion of ta sinti cu e maneho pa cu nan no ta uno husto. Awo cu lo bin cu e Defensor di Pueblo, el lo tin pa medio di ley tur e hermentnan necesario pa den nomber di e
ciudadano haci su investigacion, drenta e departamento(nan) gubernamental, haya tur e informacion y pone
hendenan responsabel caminda cu no ta cumpli cu e ley of ta wordo trata inhusto.
E Defensor di Pueblo mester ta un persona capacita y cu na un forma imparcial tin cu bay atende
cu e preocupacionnan den nos comunidad y haci investigacionnan. E persona aki mester haci tur lo posibel pa percura pa nos pueblo haya un servicio mas husto posibel, cu su peticionnan
cana na e miho forma posibel y haya oido di e departamentonan manera debe ser.
Howell ta indica cu awor nos ciudadanonan lo bay haya un organo imparcial y husto cu lo tin oido pa nan preocupacionnan, kehonan y criticanan y percura pa e procesonan sigui e camindanan corecto.
Awo e proceso pa busca y nombra e persona indica pa bira Defensor di Pueblo ta cuminsa y ta spera cu e por bay mas lihe cu ta posibel, naturalmente teniendo na cuenta cu e persona mester cumpli cu tur e rekisitonan y cualidadnan necesario oa e funcion.
Parlamentario di POR ta gradici cada persona cu pa añanan largo a traha riba e ley aki y ta felicita pueblo di Aruba cu finalmente a logra e ley di Defensor di Pueblo.


text: Tuma nota di e cambio di e fechanan! Pa medio di e comunicado aki nos di departamento di Rijbewijs kier a informa cu Examen Practico lo cuminsa bek for di dia 30 September 2020.Na tur esnan cu tawata tin examen den e temporada cu nos tawata sera por wak e schedule pa e fecha nobo di nan examen.Nos di Rijbewijs ta cuminsa solamente cu Examen Práctico y nos lo avisa dentro di poko ki dia lo cuminsa cu e otro servicionan duna na nos departamento.Ta recorda esnan cu tin examen practico pa tene cuenta cu nos protocol pa cu Covid-19


text:
Firm Harley global citiship and resident adviser y su partner nan a anuncia e paspoort fuerte di 2021.
Number 10: ta Hungaria cu no mester di visa pa drenta 184 destinacion.
Number 9: Canada y Australia por drenta 185 destinacion sin visa.
Number 8: Habitante nan di Norway, Grecia, Malta y Republica Czech por drenta 186 pais sin visa.
Number 7: Merca, UK, Swistzerland, New Zeeland y Belgica por drenta 187 pais sin visa.
Number 6: Paspoort Swisa , Francia, Portugal, Hulanda y Irlandia tin aceso na 188 pais sin mester di visa.
Number 5: Denmark y Austria tin acceso na 189 destinashon sin visa.
Number 4: Finlandia, Italia, Luxenburg por drenta 190 pais sin visa.
Number 3: Alemania, South Korea por bishita 191 pais sin visa.
Number 2: Singapor por bishita 192 pais sin visa.
Number 1: Japan cu por drenta un total di 193 pais.
Comments
comments


text: Diahuebs madruga un persona pasando riba caminda a nota un auto para memey caminda y a nota e chauffeur drumi den e auto banda di Napa na Santa Cruz, e persona a bay lanta e chauffeur esaki a primi trot y a bay dal riba kashi di coriente. E ora ey si e persona a yama polis pasobra e chauffeur kier a bandona e sitio pero no a logra ya cu polis tabata cerca. E chauffeur tabata cu un Nissan March blanco y a bay dal riba e kashi coriente polis a nota cu e chauffeur tabata burachi y a detene. Afortunadamente ningun hende a resulta herida.


text:
Ban pone tur diferencia un banda y desde awor nos agenda ta uno so: PROGRESO DI ARUBA.
Premier Evelyn Wever-Croes diadomingo anochi a duna un discurso nacional di Speransa y Inspiracion encurashando comunidad di Aruba pa pone tur diferencia un banda y keda cu un agenda so, Progreso di Aruba.
“Conciudadanonan, nos ta den e prome dianan di un luna nobo, cu hopi expectativa atrobe. Awe mi kier para keto un rato na e desaroyo den e ultimo luna y duna un perspectiva pa e lunanan nos dilanti, pasobra den bida semper nos mester tin perspectiva.
Pa loke ta trata e crisis di Covid-19, desde luna pasa pa awor nos por mira un desaroyo positivo ta manifestando. Esaki ta danki na e disciplina cu mayoria den comunidad a demostra, y e ta danki na e ekipo profesional cu nos tin como frontliners, especialmente riba tereno di cuido y den mantene orden publico.
Na comienso di september nos tbt tin 1200 caso activo, pa medio september, el a piek te na 1600, y nos a cera september 600 caso. Awor nos ta den 500 caso activo y cu bo sosten nos lo sigui baha e cantidad di caso activo.
Con nos a logra esaki? Nos mester a bin cu mas medida, medidanan mas especifico y mas estricto, por ehempel nos a hala e orario di toque de queda pa mas trempan, 10.00 pm y nos a pone uzo obligatorio di tapa boca den tur establecimento y oficina. No ta tur medida tabata facil, especialmente no riba nivel individual pa tur negoshi, pero si necesario den interes general, y awe nos por mira e resultadonan positivo, cu e cantidad di caso activo a baha di 1600 pa 600 den apenas dos pa tres siman. Esey ta pone tambe cu awor nos ta re evaluando si e medidanan aki mester keda manera cu nan ta, of por flexibilisa.
Tambe nos a haci nos controlnan di cuarentena y isolacion mucha mas estricto. Nos a pidi tur hefe di departamento den gobierno pa yuda nos, y asigna algun empleado publico, y algun auto di servicio – dienstwagens – pa e taskforce di cuarentena y isolacion wordo amplia sin mester busca personal pafo di gobierno y sin mester lease mas auto. Esnan den isolacion y cuarentena ta haya mas control, y mas atencion individual, y esaki tambe a contribui na e desaroyo positivo, cu e cantidad di caso activo a baha di 1600 pa 500 den e ultimo simannan.
Tur esaki un biaha mas no tabata posibel sin e cooperacion y disciplina di nos comunidad. Tin algun hende cu no ta realisa e seriedad di e crisis aki, pero e gran gran mayoria di nos ciudadanonan si ta realisa esaki, y pa esaki mi kier gradici tur esnan cu ta demostra disciplina. No ta e pais mas poderoso of rico ta esun cu lo vence e Corona virus, pero e pais mas disciplina. Ban sigui e tempo nos dilanti demostra e disciplina, pa por combati e plamamento.
Laga mi bay un poco mas den detaye di e cifranan di Covid na Aruba. E cantidad di casonan activo a baha di e piek di 1630 caso activo dia 16 september pa 500 den tres siman.
Un otro dato importante pa midi e desaroyo di e virus ta e ‘positivity rate’, esaki ta e percentahe di casonan positivo compara cu e cantidad di testnan haci cada dia. Esaki tambe ta bahando; na comienso di e di dos brote na augustus, e tawata 40%. Na september e tawata entre 30 y 35%. Awor e ta rond di 25%. Esey kiermen cu awor, di e cantidad di testnan haci riba un dia, 25% ta positivo. Pues ta un bon noticia cu e % ta bahando, pero e no ta ainda caminda cu e mester ta. Eigenlijk nos mester yega na 5%, y p’esey awe mi kier pidi henter comunidad pa nos sigui cu disciplina. Nos disciplina a duna resultado, y nos mester sigui cu e disciplina pa algun siman mas, te ora nos logra baha e ‘positivity rate’ mas.
Dicon nos mester haci mas esfuerso?
Pasobra e cantidad di personanan cu tawata tin Covid y a fayece a yega 30, di cual 17 a fayece den september, y 3 den e luna aki. Esaki ta preocupa mi hopi y ta duna mi hopi duele. Di akinan un biaha mas, mi ta desea famianan di esnan cu a perde un ser keri, hopi forsa cu nan perdida. Y mi kier urgi henter comunidad pa ban hunto percura pa no tin mas hende cu ta fayece. Cuida bo mes, cuida bo famia, y principalmente cuida esnan mas vunerable y esnan di edad halto. Pa asina evita cu abo haya bo den e dolor cu e famianan aki a haya nan aden.
E cantidad di persona den hospital pa dia, ta varia entre 35 y 45 den ultimo simannan. Di cual entre 9 pa 12 pa dia den Cuido Intensivo. Mi ta desea tur esnan cu ta luchando cu Covid, especialmente esnan den hospital, un pronto recuperacion. Y cu pronto boso por ta bek na cas cerca famia.
Mi por sigura henter Aruba cu nos tin suficiente capacidad den hospital y den Cuido Intensivo pa atende cu tur e pashentnan, pero e ta pone un presion grandi riba nos capacidad di cuido.
P’esey tambe mi ta pidi tur ciudadano di nos pais, pa un tempo mas, ban sigui demostra e disciplina cu nos mester demostra, pa combati e virus aki. Con?
- Limita bo movecionnan mas tanto posibel,
- Respeta e samenscholingsverbod. Evita aglomeracion,
- Aplica e reglanan di higiena, di laba man mas frecuente cu ta posibel of uza handsanitizers
- Tene distancia di otro, y uza bo tapaboca semper paden den establecimento y oficinanan.
- Y si bo ta sinti malo, keda paden, yama bo dokter di cas y e lo guia bo.
Nos por combati e virus aki, door di aplica e reglanan aki. Riba nan mes, no ta cosnan dificil pa haci. Nos ta bringando un enemigo cruel y invisible. Pero e arma pa bring’e ta na alcanse di nos tur. Ta hopi importante pa nos baha e cantidad di casonan activo na Aruba, pa asina nos por bay bek na e normalidad, nobo.
Turismo den e prome dos lunanan despues cu nos a habri frontera, juli y augustus, a bay hopi bon. Casi 13 mil na juli y 17 mil na augustus. Pa september – cu semper ta mas slow cu juli y augustus – nos a ricibi 14 mil. Apesar cu e cantidadnan aki no ta compara na e 80 mil turistinanan cu average nos tawata ricibi mensual, ta trata aki di 13 mil, 17 mil y 14 mil, total 44 mil persona cu a laga nan pais, y a scoge Aruba pa bin bishita y relaha, y nos tur por mira con positivo nan experiencia tawata. Esaki ta danki na e cordialidad di nos hendenan den sector di horeca, cu apesar di tur cos, y tur e riesgo cu nan trabou ta trece cu ne, ta duna tur cu nan por pa e tursita ta satisfecho. Mi ta garantisa e trahadonan den e sector aki, cu nos ta trahando pa sigura nan salud y bienestar mas tanto posibel.
Kico e tendencia aki ta bisabo?
Cu nos turistanan kier bin Aruba. Cu apesar di tur e exigencianan di test, seguro, tapaboca, higiena, distanciamento, apesar di tur esey, nan ta sigui dispuesto pa bin Aruba. Locual ta strobando nos di habri pa mas turista, no ta cu e turista no kier bin, pero ta cu nos mester baha e cantidad di casonan activo.
Si nos baha e cantidad di caso activo, nos por ricibi mas turista, y nos por cuminsa mira hopi mas actividad economico di turismo. Nos por crea mas empleo, y e salarionan di esnan cu ta traha den e sector aki por wordo aumenta.
Aparte di turismo tin hopi interes di inversionistanan local y internacional pa inverti den Aruba. Tin desaroyo riba tereno di infrastructura. Tambe tin e destaho publico pa e refineria. Y a traves di nos Masterplan “Reposicionando rumbo di nos pais”, nos ta creando e fundeshi pa reactiva nos economia.
Nos ta den e corona crisis ainda, y nos tin retonan grandi nos dilanti ainda, pero tambe nos por mira resultadonan positivo. Di awor en adelante laga nos tuma e resultado positivo aki como motivacion pa hunto sigui cumpli cu diciplina di e reglanan di higiena y distanciamanto social unda cu nos bay. Pasobra ta solamente manteniendo di cantidad di casonan di contagio di e virus bao di control y abao, nos por recupera Aruba su economia y futuro.
Mes momento nos ta sigui den negosacion cu Hulanda pa por yega na financiamento di e fondonan cu Aruba tin mester awor pa por surpasa e crisis, y pa cuminsa re-construi nos pais. Nos no ta di acuerdo cu otro tur ora, pero e negosacionnan ta bayendo bon, den ambiente di respet.
Mientras tanto nos a logra financia 170 miyon localmente a traves di e bononan cu a wordo emiti, y di aki mi kier gradici tur esnan cu a cumpra e bononan. Por a nota cu e interes bou di nos localnan ta grandi, y nos ta aprecia esey. Esaki ta duna nos e espacio financiero pa por cumpli cu e debernan di Gobierno, pa por garantisa entre otro cuido medico, siguridad, enseñansa.
Y awe mi por anuncia cu Gobierno ta prolonga FASE, Subsidio di salario y e asistencia financiero na empresanan mediano y chikito. E facilidadnan aki na sector priva, ta wordo prolonga cu 3 luna, te cu december. Pues esnan cu ta depende di FASE y di Subsidio di salario por ta trankil, pasobra esakinan ta wordo prolonga te fin di aña.
Mescos ta conta pa e sosten di 4000 florin pa cuartal pa empresanan mediano y chikito.
Danki na e colaboracion di Minister di Finansas y Minister di Asuntonan Social, nos ta logra trece trankilidad den comunidad pa e lunanan nos dilanti, mientras nos ta traha pa nos economia pick up bek.
Mi ta garantisa cada ciudadano di nos pais, cu mi coleganan minister y ami, lo no descansa pa trece siguridad y trankilidad, te ora nos sali di e crisis aki.
Finalisando mi kier bisa esaki, Aruba ta pasando den un di e peor crisisnan cu nos pais a yega di enfrenta. Nos tur ta hopi preocupa, pero nos no mester drenta den panico. Nos no mester perde speransa y bira pesimista. Y sigur no, nos no mester bira negativo y violento.
Nos a mira expresionnan di menasa den nos comunidad, contra mi tambe. Esaki no ta bon. E pais aki ta di NOS y ta NOS mester hiba e pais padilanti. Den e pais aki nos tin democracia y un estado di derecho, y den esaki no por ni mag tin espacio pa menasa contra otro.
Ni con dificil e situacion por ta, menasa no por wordo hustifica ni acepta, contra ningun hende. Comportacion asina ta KIBRA nos pais, y nos no kier pa nada kibra nos pais.
Ban ta mas tolerante cu otro, y caminda cu mester, ban duna otro un man. Ban ta mas empatico cu otro, y tene cuenta cu e sentimentonan di otronan. Y maske nos por diferencia di opinion riba algun asunto, ban para hunto pa hiba nos pais padilanti. Manera mi a bisa caba, e pais aki ta di NOS, di NOS tur, y ta nos tur mester hiba e pais aki padilanti. Ban pone nos diferencianan un banda y desde awor nos agenda ta uno so: PROGRESO DI ARUBA.
Tur esnan cu kier yuda nos den esaki, ta bon bini. Esnan cu kier kibra nos, keda leu.
Nos hendenan ta fuerte, nos hendenan tin curashi, y principalmente nos hendenan ta balente. Mi tin tur confiansa cu e biaha aki nos lo ta exitoso un biaha mas den surpasa e retonan grandi aki. Pasobra nos ta stima nos mes, nos ta stima nos famia y principalmente pasobra nos ta stima Aruba.
Cu Dios Bendiciona cada ciudadano di pais Aruba”.


text:
Kuminda di Kachó i Pushi Qualidy pa Dierenbescherming Curaҫao
Kuminda di Kachó i Pushi Qualidy pa Dierenbescherming Curaҫao
Riba Dia Mundial di Animal, Dierenbescherming Curaҫao a risibí bishita di representantenan di United Sugar Trading Company ku a yega di sorpresa ku un palèt di kuminda Qualidy pa kachó i pushi. E trabou ku e tim di Dierenbescherming Curaҫao a bin ta hasi ta masha balioso i ta enfoká riba muchu mas tantu ku djis ofresé asilo. E trabou ta enserá tambe, traha na bienestar di e animal, i den esaki ta inkluí konsulta pa traha leinan di protekshon pa bestia. Ademas di esaki, nan ta konsientisá komunidat tambe riba e kompra, i kuido di bestia. Ta importante pa ora bo pensa na adoptá un bestia den famia, pa bo tin tempu p’e. Tin un bestia di kas tin su benefisionan; muchanan ta lanta ku hopi mas empatia i for di chikí ta siña kon pa kuida esaki. E dicho popular mes ta bisa, “Na e manera kon ta trata bestia, ta sa kuantu amor tin pa hende..”. Kuminda pa bestia Qualidy ta ekonómiko i nutritivo! United Sugar Trading Company ta masha kontentu di por sostené Dierenbescherming Curaҫao riba Dia Mundial di Animal. Sigui ku e bon trabou!


text:
Charles Cooper A toka na mi, pa duna un speech na okashon di Spantenbier di e projekto Elizabeth Villas and Appartments Resort na Mari Pampoen; net dilanti di SunScape Hotel.
Charles Cooper
A toka na mi, pa duna un speech na okashon di Spantenbier di e projekto Elizabeth Villas and Appartments Resort na Mari Pampoen; net dilanti di SunScape Hotel.
Esaki ta un projekto di e yu di Kòrsou sr. Koeiman. E lo traha 100 Villas i Appartamento aki nan. Gabinete Pisas tabatei presente pa mustra nos sosten.
Nos a lucha ku otro hopi entre desaroyadó i ambtenaarnan di gobièrnu. Pero esaki tabata pa produsí un mio produkto final. I awor bo ta mira e produkto final ta kedando masha bunita mes.
Pabien na famia Koeiman ku e projekto aki i que sigan los exitos. Kòrsou pabien ku un boost mas pa bo ekonomia.